
KLOSTERTBYKKEBIET 


Fra  missionens  præsidentskab. 

Vi  bør  læse  skrifterne  noget  mere.  Kristus  sagde:  »I  ransager 
skrifterne,  fordi  I  mener  i  dem  at  have  evigt  liv;  og  det  er  dem, 
som  vidner  om  mig.«   (Johs.  5:39). 

Vi  må  læse  skrifterne,  hvis  vi  skal  gå  til  den  eneste  sande 
Gud  og  Jesus  Kristus,  som  han  har  sendt.  Vi  må  læse  skrifterne, 
hvis  vi  vil  vide,  hvilken  slags  Gud  vi  dyrker.  Vi  kan  dyrke  et 
træ  eller  en  sten  eller  et  billede,  lavet  af  menneskehænder,  eller 
en  eller  anden  ukendt  Gud,  men  hvis  vi  undlader  at  læse  Det 
gamle  og  Det  nye  Testamente  og  ikke  lærer  den  eneste  sande 
Gud  at  kende,  kunne  vor  gudsdyrkelse  være  lavet  af  mennesker, 
og  hvis  det  er  tilfældet,  kan  vi  ikke  vente,  at  den  skal  kunne 
være  os  til  megen  nytte. 

Vi  kan  tro  på  åbenbaring,  men  hvis  vi  ikke  læser  og  studerer 
skriften,  ved  vi  ikke,  hvad  en  åbenbaring  er  eller  hvorledes  den 
kommer.  Jeg  er  vis  på,  at  Frelseren  vidste,  hvad  der  var  godt 
for  os,  da  han  sagde:  »Lær  visdom  i  jeres  ungdom«.  Hvorledes 
kan  vi  opnå  et  vidnesbyrd  om  evangeliet,  hvis  vi  ikke  læser  og 
studerer  skrifterne?  En  af  grundene  til,  at  han  befalede  sine 
tjenere  at  skrive  de  ting  ned,  som  han  åbenbarede  til  dem,  er, 
at  så  kan  vi  læse  Herrens  ord  og  vilje  til  menneskene.  Moses 
skrev  de  fem  første  bøger  i  Bibelen,  så  vi  kunne  lære  om  jordens 
skabelse,  om  Adam  og  Eva  og  om  Gud  selv.  Herren  skrev  De  ti 
Bud,  så  alt  folket  på  jorden  kunne  læse  dem.  Der  er  ingen  måde, 
vi  kan  få  uddannelse  på,  undtagen  ved  at  læse,  så  lad  os  læse 
skrifterne,  for  i  dem  tror  vi,  at  vi  har  evigt  liv.  Da  Paulus  skrev 
alle  sine  breve,  var  det  hans  hensigt  at  få  folket  til  at  læse  dem, 
og  det  er  det  samme  med  resten  af  Bibelen.  Jeg  tror  ikke,  der  er 
nogen  anden  bog,  der  er  blevet  læst  mere  og  forstået  mindre 
end  Bibelen,  og  grunden  kan  ikke  være  nogen  anden,  end  at  vi 
ikke  kan  tage  den,  som  den  er  skrevet,  men  vi  lægger  vor  egen 
fortolkning  i  de  ting,  der  er  skrevet.  Bibelen  er  skrevet  tydeligt 
nok,  hvis  vi  blot  vil  tage  den,  som  den  er  skrevet  og  ikke  lægge 
vor  egen  fortolkning  til  det.  der  er  skrevet.  Husk  dette:  Hvad 
der  angår  Gud,  forstås  ved  Guds  Ånd. 

Jeg  læste  i  »The  Millennial  Star«  en  artikel  med  titlen  »Læs 
Mormons  Bog«,  og  jeg  vil  gerne  slutte  med  at  citere  den  her. 

Læs  Mormons  Bog. 
Fængslende,  opmuntrende  eventyrberetninger  og  inspirerende 
åbenbaring  venter  Dem,  hvis  De  læser  Mormons  Bog  på  denne 
måde : 

1.  Læg  mærke  til,  at  den  er  delelig  i  12  mere  eller  mindre  lige 
store  dele:  1)  side  1—43;  2)  44—98;  3)  98— 122;  4)  122— 177;  5) 
177—215;  6)  215—248;  7)  248—289;  8)  289—325;  9)  325—360; 
10)  361—411;  11)  412—432;  12)  432—471. 

2.  Beslut  at  læse  en  del  hver  dag  og  at  læse  hele  bogen  færdig 
i  løbet  af  14  dage. 

3.  Læs  først  hovedsagelig  for  at  få  fat  i  historien  —  krono- 
logien —  begivenhederne  og  hændelserne.  Træng  frem  med 
kraft,  og  se  kun  efter  historien.  Spring  alt  det  andet  over  denne 
gang.  Prøv  endnu  ikke  på  at  forstå  enkeltheder  ved  andre  ting. 


4.  Begynd  derefter  for  anden  gang,  og  denne  gang  skal  De 
finde  og  lægge  mærke  til  alle  henvisninger  til  Jesus  Kristus  i 
alle  forekommende  benævnelser,  som  f.  eks.  (luds  Søn,  Messias, 
Immanuel,  Frelseren,  Forløseren,  Guds  Lam,  så  vel  som  til  hvert 
vers,  der  klart  hentyder  til  ham. 

5.  Når  De  er  færdig  med  at  læse  anden  gang  på  denne  måde, 
så  læs  den  igen  på  kraft,  og  se  denne  gang  efter  udtryk  for  lær- 
domme, principper,  ordinancer  og  tanker,  og  sæt  mærke  ved 
alle  de  skriftsteder,  De  finder. 

Hvis  De  vil  gøre  dette  med  et  beslutsomt,  fast  og  vedvarende 
forsæt,  således  som  folk  med  en  fast  karakter  får  sig  selv  til  at 
arbejde,  vil  De  gøre  de  mest  opmuntrende  og  forbavsende  op- 
dagelser. 

Så  vil  De  vide,  hvorfor  Mormons  Bog  er  af  så  stor  betydning 
for  gengivelsen  af  Jesu  Kristi  evangelium.  Så  vil  De  også  vide, 
hvorfor  Mormons  Bog  er  et  så  åndsbeslægtet  supplement  til  Bi- 
belen. 

Ydermere  vil  De  elske  vor  Herre  Jesus  Kristus  med  endnu 
større  ærefrygt  og  inderlighed. 

De  vil  vide,  at  han  i  sandhed  er  Kristus,  den  levende  Guds 
Søn,  og  at  Mormons  Bog  virkelig  er  Guds  ord. 

De  vil  være  enig  med  titusinder  andre  mennesker  om,  at  disse 
ting  er  sande,  og  at  Mormons  Bog  kom  til  menneskeheden  i  disse 
dage  af  menneskehedens  historie  her  på  jorden  gennem  Guds 
gave  og  kraft. 

Og  De  vil  af  hjertet  være  enig  i,  at  Joseph  Smith,  det  men- 
neskelige redskab  i  Herrens  hænder  ved  gengivelsen  af  Mormons 
Bog,  virkelig  er  en  Guds  Profet. 

Læs  Mormons  Bog  på  denne  måde,  og  i  løbet  af  tre  gange 
fjorten  dage  vil  De  have  beriget  Dem  selv  for  altid. 

(Fra  The  Millennial  Star). 
Junius  M.   Sorensen,    missionspræsident. 


Hytårshilsen 

Til  alle  søskende  og  venner  i  den  danske  mission  vil  vi  gerne 
udtrykke  vor  dybe  taknemmelighed  for  og  påskønnelse  af  det 
store  arbejde,  der  er  udført  i  det  forløbne  år,  og  for  al  den  frem- 
gang, der  er  opnået.  Vi  er  taknemmelige  for  Deres  hengivenhed 
i  den  vidunderlige  sag,  som  vi  alle  tager  del  i. 

Vi  takker  Dem  for  Deres  kærlighed,  Deres  loyalitet  og  det 
gode  samarbejde,  De  har  ydet  os.  Det  er  ved  at  arbejde  sammen 
i  kærlighed,  enighed  og  harmoni,  at  vi  vinder  styrke  og  at  ar- 
bejdet er  i  stand  til  at  gå  fremad. 

Vi  beder,  at  Herren  vil  velsigne  Dem  alle  i  det  år,  der  kom- 
mer, og  må  De  finde,  at  den  største  glæde,  lykke  og  tilfredshed 
kommer  ved  at  tjene  i  Herrens  værk. 

Et  glædeligt  nytår  til  hver  og  en,  og  må  fred  altid  dvæle  i 
Deres  hjerte  og  Deres  hjem. 

Deres  hengivne 
Junius  M.  og  Mary  G.  Sorensen. 


Angående  Tro 

Af  Præsident  David  O.  McKay. 

Menneskets  livsløb  omfatter  tre  faser:  det  som  var,  det  som  er  og 
det  som  vil  komme.  Mormonismen  betyder  for  mig  den  sande  filosofi 
i  disse  tre  stadier  af  tilværelsen.  Den  forklarer  fortiden,  den  er  en 
sikker  vejledning  i  nutiden,  og  den  åbenbarer  fremtiden. 

Den  giver  mig  en  forsikring  om,  at  Gud  virkelig  er  min  Fader,  og 
at  jeg  derfor  må  have  arvet  hans  udødelighed.  Denne  forklaring  om 
min  oprindelse  er  et  anker  for  min  sjæl  midt  i  de  ubestemte,  aldrig 
hvilende  teorier,  der  fremsættes,  når  man  forsøger  at  forklare  menne- 
skets oprindelse.  Hvad  menneskets  forudtilværelse  angår,  glæder  jeg 
mig  ved  den  kendsgerning,  at  »han  var  i  begyndelsen  hos  Faderen«. 

Min  tro  betyder  en  aldrig  svigtende  vejleder  gennem  den  nuværende 
tilværelse,  en  endelig  løsning  på  livets  problemer.  Den  lærer  mig,  at 
kun  gennem  personligt  arbejde  kan  man  opnå  sand  fremgang  og 
lykke.  Kun  gennem  renhed  i  tanke,  ord  og  handling  kan  vi  tilfulde 
nyde  Herrens  inspiration.  Der  er  intet  fødselsaristokrati  i  Guds  rige, 
ingen  virkelig  evig  belønning  til  en  person  på  grund  af  en  andens 
udmærkede  karakter.  Enhver  må  udarbejde  sin  egen  frelse.  Dette  liv 
er  i  sandhed  en  have,  hvor  enhver  samler  frugt  af  den  sæd,  han  selv 
sår.  Hvis  han  sår  ukrudt,  vil  han  høste  ukrudt.  Hvis  han  sår  blomster 
og  nyttig  sæd,  vil  smukke  blomster  og  en  rig  høst  være  hans  beløn- 
ning. Men  en  rig  høst  kan  kun  blive  resultatet  af  samvittighedsfuld, 
klog  dyrkning. 

Skønt  jeg  kun  har  haft  nogle  glimt  af  evangeliets  fylde,  indbefatter 
det  for  mig  alle  de  nødvendige  betingelser  for  den  fysiske,  moralske 
og  åndelige  udvikling  i  dette  menneskeliv.  Lydighed  mod  evangeliet 
betyder  lydighed  mod  sundhedens  og  lykkens  love.  Det  betyder  at 
holde  legemet  rent  og  ubesmittet  og  ånden  i  harmoni  med  det  uende- 
lige. 

Min  tro  er  en  bestandig  inspiration  til  altid  at  søge  sandheden,  altid 
at  søge  efter  det,  der  er  »dydigt,  elskeligt,  hvad  der  har  godt  lov  eller 
er  prisværdigt.« 

Min  tro  såvel  som  mit  hjerte  forsikrer  mig,  at  det  dyrebareste  eje, 
et  menneske  har,  er  hans  familie.  I  evangeliet  har  vi  den  guddomme- 
lige forsikring,  at  slægtskabsbåndene  vil  overskride  dødens  grænser 
og  fortsætte  gennem  evighedens  evighed.  Derfor  betyder  min  tro  mere 
for  mig  end  noget  andet  i  verden;  for  den  giver  mig  den  forsikring, 
at  når  ægteskabsløftet  bærer  det  hellige  præstedømmes  segl,  er  det 
lige  så  evigt  som  kærligheden,  lige  så  varigt  som  ånden. 

Jesu  Kristi  Kirke  af  Sidste  Dages  Hellige  blev  oprettet  gennem 
myndighed  og  ved  personlig  medvirken  af  Frelseren,  som  atter  åben- 
barede for  Profeten  Joseph  Smith  menneskets  sande  slægtskab  til  dets 
Skaber.  Mennesket  er  i  ånden  bogstaveligt  afkom  af  Guddommen,  og 


lige  så  vel  kan  han,  ved  lydighed  mod  livets  love,  blive  sin  Fader  lig 
i  alle  væsentlige  karaktertræk  og  magt. 

Troen  er,  hvad  verden  behøver  i  dag,  tro  på,  at  der  er  en  Gud  i  him- 
len, som  er  virkelig,  ikke  blot  en  kraft,  men  en  Fader,  som  hører  bøn- 
ner og  besvarer  dem. 

Tro  på  Gud  kan  naturligvis  ikke  blive  andet  end  en  personlig  tro. 
Den  må  være  din;  den  må  være  min;  og  for  at  være  virkningsfuld 
må  den  udspringe  fra  sindet  og  hjertet.  Ethvert  menneske  ville  gøre  vel 
i  at  bede  med  Emerson:  »O,  Gud,  gør  mig  villig  til  at  være  villig  til  at 
gøre  din  vilje.« 

Troen  er  det  princip,  som  drager  vor  ånd  til  samfund  med  den 
højere  ånd,  som  kan  få  os  til  at  huske  alt,  kan  vise  os  de  ting,  der  skal 
komme,  og  lære  os  alting.  Få  os  til  at  erkende,  at  Ånden  er  en  spore 
for  den  oprigtige  sandhedssøger. 

Evangeliet  er  derfor  for  mig  den  sande  livsfilosofi.  Den  omfatter 
vor  fødsel,  som  kun  er  »søvn  og  glemsel«,  vor  nuværende  eksistens, 
som  er  den  skole,  hvor  vi  gennem  erfaring  skal  lære  livets  store  lek- 
tie, og  vor  fremtid,  som,  hvis  vi  går  fremad  med  ære,  er  en  stadig  ud- 
vikling, hvor  vi  som  fremadskridende  væsener  kan  leve  i  Guds  evige 
riger  for  evigt.  »Stjernerne  kan  svinde  bort,  solen  selv  blive  svag 
af  alder  og  naturen  forsvinde,  men  mennesket  skal  blomstre  i  udøde- 
lig ungdom,  uskadt  midt  iblandt  elementernes  krig,  tingenes  ruiner 
og  verdeners  undergang.«  Præsident  David  O.  McKay. 


indbinding  of  Stjernen  1Q55 

Stjernen  for  1955  kan  nu  indbindes.  Bogbinderen  har  atter  i 
år  givet  os  et  meget  fordelagtigt  tilbud,  således  at  en  lignende 
indbinding  som  i  1954  (smuk  pluviusin  med  ægte  guldtryk)  kan 
leveres  til  samme  pris  som  sidste  år,  kr.  6,50.  Da  denne  billige 
pris  imidlertid  forudsætter,  at  et  større  antal  indbindes  på  een 
gang,  bedes  de  »Stjerner«,  der  ønskes  indbundet,  venligst  ind- 
sendt til  missionskontoret  inden  den  1.  februar. 

Vi  lader  desuden  indbinde  et  begrænset  antal  eksemplarer, 
der  kan  leveres  til  samme  pris  plus  abonnementsprisen,  kr.  8,50, 
altså  ialt  kr.  15.00  i  Danmark,  $  3.00  i  udlandet,  frit  tilsendt. 

Bøgerne  kan  leves  i  farverne  brun,  rød  eller  blå.  Husk  at  an- 
føre, hvilken  farve  der  ønskes.  Hvis  intet  andet  anføres,  leveres 
brun  indbinding. 

Betalingen  bedes  venligst  indsendt  samtidigt  med  bestillingen 
til  CHURCH  OF  JESUS  CHBIST  OF  LATTER-DAY  SAINTS, 
Priorvej  12,  København  F.,  i  Danmark  postgirokonto  nr.  333.38. 

Vi  har  nogle  få  indbundne  eksemplarer  af  »Stjernen«  for  1952, 
1953  og  1954  tilbage;  de  kan  fås  til  samme  pris,  kr.  15,00  i  Dan- 
mark, $  3.00  i  udlandet. 


Aarhus  nye  kirke 

Indvielsen  af  byggegrunden. 

Søndag  den  27.  november  1955  var  en  betydningsfuld  dag  i  Aarhus 
grens  historie,  for  den  dag  indviedes  byggegrunden  til  den  nye  kirke- 
bygning, der  vil  blive  rejst  i  Langenæs  Allé. 


Tegning  af  den  nye  kirkebygning  i  Aarhus. 


Højtideligheden  indledtes  med,  at  grensforstanderen,  ældste  Henry 
Larsen,  bød  alle  de  fremmødte  hjertelig  velkommen.  Efter  sangen 
»Hav  tak  for  Profeten,  du  sendte«  og  bøn  ved  broder  Lauritz  Larsen 
talte  først  distriktspræsidenten,  ældste  Blaine  P.  Jensen,  som  frem- 
hævede, at  det  var  en  stor  dag  for  menigheden  i  Aarhus.  Her  vil  blive 
bygget  et  hus,  som  Kirkens  medlemmer  vil  besøge  flittigt.  Bygningen 
af  denne  kirke  skal  være  en  mission  for  alle  mennesker  her  i  Aarhus. 
Han  sluttede  med  at  bede  Gud  velsigne  vort  arbejde. 

Derefter  talte  missionspræsident  Junius  M.  Sorensen,  der  sagde,  at 
den  nye  kirke  ikke  bliver  bygget,  fordi  der  ikke  er  plads  i  den  gamle, 
men  fordi  den  gamle  kirke  ligger  i  uheldige  omgivelser.  Den  nye  kirke 
kommer  til  at  ligge  frit  og  skønt  og  vil  mere  end  den  gamle  kirke- 
bygning være  et  sted,  som  kan  repræsentere  evangeliet  på  den  rette 
måde.  Han  sluttede  med  at  bede  Gud  velsigne  byggearbejdet. 

Broder  Arthur  Haun  talte  derefter  og  sagde,  at  det  var  med  stor 
glæde,  at  vi  i  dag  var  samlet  her.  Det  er  et  længe  følt  ønske,  som  her 
opfyldes,  men  det  er  også  med  et  vist  vemod,  at  vi,  og  vel  nok  især 


Fra   indvielsen   af  byggegrunden   i  Aarhus. 


vi  ældre,  tænker  på  at  forlade  den  gamle  kirke,  hvor  vi  har  haft  så 
mange  gode  stunder.  Men  udviklingen  lader  sig  ikke  standse,  og  jeg 
håber,  at  bygningen  af  den  nye  kirke  må  være  signal  til  en  stor 
fremgang  for  Aarhus  gren.  Til  slut  bad  han  Gud  velsigne  arbejdet. 

Indvielsesbønnen  blev  holdt  af  1.  rådgiver  i  missionspræsidentska- 
bet,  præsident  Ejnar  Nielsen,  der  bad  Gud  velsigne  grundudgravnin- 
gen, støbningen,  opmuringen  og  arbejdet  med  taget,  så  hele  arbejdet 
måtte  forløbe  uden  uheld. 


Missionspræsident  Junius  M.  Sorensen  tog  derefter  det  første  spade- 
stik. 

Grensforstanderen,  ældste  Henry  Larsen,  takkede  alle  de  tilstede- 
værende, fordi  de  var  mødt  så  talrigt  op,  og  højtideligheden  sluttede 
med  sangen  »Pris  Gud,  fra  hvem  hvert  gode  kom«  og  bøn  ved  broder 
Martin  Sørensen. 

Tilstede  ca.  80. 


Kirkebygning  i  Skive 

Indvielse  af  byggegrunden. 

Myndighederne  har  nu  givet  tilladelse  til,  at  vi  opfører  en  kirke- 
bygning i  Skive,  og  mandag  den  28.  november  1955  blev  den  bygge- 
grund, som  Kirken  allerede  for  nogen  tid  siden  har  sikret  sig,  ind- 
viet. 

Højtideligheden  indledtes  med  sangen  »Hav  tak  for  Profeten,  du 
sendte«  og  bøn  ved  broder  Orla  Pedersen.  Ældste  Ronald  R.  Jensen 
bød  de  søskende  og  venner,  der  var  tilstede,  velkommen,  hvorefter 
distriktspræsidenten  for  Aalborg  distrikt,  ældste  Enoch  Henriksen, 
talte  og  udtrykte  sin  glæde  over,  at  Skive  nu  kunne  få  bedre  lokaler 
at  mødes  i  end  det,  de  hidtil  havde  måttet  tage  til  takke  med. 

Så  talte  missionspræsident  Junius  M.  Sorensen,  som  også  glædede 
sig  over,  at  de  trofaste  søskende  i  Skive  nu  kunne  få  bedre  forhold 
at  arbejde  under,  og  udtrykte  håbet  og  ønsket  om,  at  den  nye  kirke- 
bygning kunne  repræsentere  Kirken  på  en  sådan  måde,  at  det  ville 
fremme  evangeliets  sag  i  Skive. 


\) 


Præsident  Sorensen  tog  det  første  spadestik,  hvorefter  2.  rådgiver 
i  missionspræsidentskabet,  præsident  Grant  R.  Ipsen,  holdt  indviel- 
sesbønnen.  Han  bad  Gud  velsigne  arbejdet  med  opførelsen  af  bygnin- 
gen, så  intet  ondt  måtte  ske,  medens  det  stod  på. 

Højtideligheden  sluttede  med  »Kom  hellige«  og  bøn  ved  broder 
Aage  Dahl. 

Tilstede  26. 

Efter  højtideligheden  blev  der  serveret  forfriskninger  i  søster  Ma- 
ren Damgaards  hjem. 

Grenskonferencerne 


afholdes  som  følger: 

Aalborg    . .. 

Vejle  

Amager  .... 


Herning    .....  15.  januar. 

København    ~?.V.  .HÉ  januar. 

Frederikshavn   22.  januar. 

Randers  22.  januar. 

Odense    22.  januar. 

Hjørring  29.  januar. 

Horsens  29.  januar. 

Fredericia   (...-i.  >  å#r  januar. 

Aarhus  5.  februar. 

Slagelse  5.  februar. 

Esbjerg  5.  februar. 

Skive  12.  februar. 

Silkeborg  12.  februar. 

Kolding   12.  februar. 


anuar. 
anuar. 
anuar. 


T2y  missionspraesident 

Fra  Det  Første  Præsidentskab  har  vi  fået  meddelelse  om,  at 
en  ny  missionspræsident  er  blevet  kaldet  til  den  danske  mission. 

Den  nye  præsident  er  Holger  P.  Petersen,  som  i  årene  1926 — 
1928  fuldførte  en  mission  i  Danmark.  Præsident  Petersen  er  53 
år  gammel  og  vil  ankomme  til  Danmark  omkring  den  1.  februar. 
Han  vil  være  ledsaget  af  sin  hustru  samt  en  19-årig  datter  og  en 
17-årig  søn. 

Vi  byder  præsident  Petersen  og  hans  familie  hjertelig  vel- 
kommen til  den  danske  mission! 

EN    BERETNING   OM    turen  til  <ZJchiøeiz 
Af  Inger  M.  Fischer. 

(Fortsat). 

Snart  er  vi  ved  Wiirtzbury.  Vi  kører  langs  med  umådelige  vinmar- 
ker, anlagt  på  terrasser,  der  er  indhugget  i  klipperne  —  det  er  et  stor- 
slået syn.  Hist  og  her,  hvor  der  er  et  fremspring  i  en  klippe,  er  der 
anbragt  en  Kristusfigur,  rimeligvis  for  at  »velsigne«  vinhøsten.  Disse 
klipper,  som  også  danner  indkørselen  til  Wiirtzburg,  gør  et  mægtigt 
indtryk  på  den,  der  oplever  dem  for  første  gang. 

Wiirtzburg  har  85.000  indbyggere  og  var  før  krigen  en  af  de  mest 
velbevarede,  rige  barokbyer.  Under  den  sidste  verdenskrig  blev  75  % 
af  den  ødelagt,  og  dermed  gik  mange  af  de  store  kunstskatte  tabt.  Der 
er  gjort  meget  for  at  genopbygge  byen,  men  den  vil  aldrig  blive  den 
samme  som  før.  Det  skærer  i  en  at  se  alle  de  ruiner,  alle  de  ødelagte 
hjem;  igen  kan  man  se  ukrudtet  vokse  i  stuerne,  ja,  hele  små  træer. 
Det  har  været  uoverkommeligt  at  grave  sig  igennem  de  nedstyrtede 
mure  for  at  finde  alle  de  omkomne,  så  man  har  måttet  overhælde 
ruinerne  med  læsket  kalk  for  at  udslette  sporene  af  dem.  Sporvognene 
her  forekommer  os  at  være  fuldstændig  oldnordiske.  Linie  8  er  flot 
ved  siden  af  disse! 

Ved  De,  hvor  mange  kirker,  der  er  i  Wiirtzburg?  Der  siges  98!  Så 
kan  man  godt  forstå,  at  general  Eisenhower,  som  er  en  god  kristen, 
vægrede  sig  ved  at  bombe  byen  i  1943.  Men  han  måtte  til  det;  krig  er 
ubarmhjertig,  og  der  fandtes  mange  værdifulde  fabrikker  i  Wiirtzburg 
(kuglelejer  f.  eks.),  og  så  satte  han  ind  med  1200  maskiner,  hvoraf 
469  blev  skudt  ned.  Dette  var  flere,  end  han  nogensinde  før  havde  mi- 
stet —  men  ingen  af  kirkerne  blev  ødelagt!  Vi  må  ikke  glemme,  at 
Wiirtzburg  er  fødebyen  for  opfinderen  af  X-strålerne,  Rontgen.  Vi 
får  også  lejlighed  til  at  beundre  den  gamle  fæstning,  Marienburg,  fra 
alle  sider,  som  den  ligger  der  ved  Mainflodens  bred,  men  naturligvis 
højt  oppe,  som  alle  borge  og  fæstninger  og  slotte  gør  det.  Der  er  en 
egen  stemning  over  disse  gamle  ting  —  skoletiden  rykker  ind  på  os, 
da  vi  sad  og  terpede  navne  og  årstal  —  vi  har  dem  helt  inde  på  livet 
nu. 

Men  vi  skal  stadig  videre  —  og  om  aftenen  oplevede  vi  det,  vi  vel 
nok  alle  vil  kalde  for  et  af  turens  højdepunkter:  Rolhenburq  ob  der 
Tauber.  Man  føler  det,  som  om  man  havde  fået  lykkens  galoscher  på 

og  havde  ønsket  sig  tilbage  til  riddertiden  eller  middelalderen-- 

I  hvert  fald  følte  vi  det,  som  vi  var  kommet  til  eventyrland:  farver 
og  romantik,  som  kun  malere  og  Walt  Disney  kan  fremtrylle.  Man 
skal  have  oplevet  det  for  at  kunne  tro  det.  Vi  var  nu  også  særlig  hel- 
dige, idet  vi  ankom  om  aftenen,  hvor  projektører  var  sat  på  rådhuset, 
kirken  osv.,  det  var  idyllisk,  det  var  fortryllende,  man  var  langt,  langt 
borte  fra  nuet.  Ganske  stille  gik  vi  gennem  gaderne  og  bare  nød  det, 

Byport  i  Rothenburg. 


for  det  ville  hurtigt  være  forbi.  Farver,  blomsterduft,  mosgroede  mure 
med  roser,  snævre  gader,  blomsterkasser  ved  alle  vinduer,  smukke, 
gamle  brønde,  der  stadig  er  samlingsstedet  for  byens  indbyggere  (men 
hvis  vand  det  absolut  frarådes  at  drikke!!),  alt  dette  sikal  opleves. 
Vi  kom  dertil  ad  den  vej,  der  kaldes  for  »den  romantiske«,  og  det  med 
rette.  Vi  står  højt  oppe  ved  en  af  byportene  og  ser  ud  over  et  stor- 
slået landskab.  Det  bliver  så  stille  i  en  ved  synet  af  al  den  skønhed. 
Byporten,  vi  skulle  igennem,  var  så  smal,  at  det  var  med  nød  og 
næppe,  vi  kom  igennem. 

De  af  os,  r,om  overnattede  på  hotel  »Båren«,  blev  vækket  ved  mor- 
gensangen fra  Jakobi-kirken,  der  ligger  bag  hotellet.  For  enden  af 
denne  kirke  er  der  en  meget  stor  grotte  med  figurer  udhugget  i  sten 
og  forestillende  Kristus  med  sine  disciple  i  Gethsemane  have. 

En  anden  ting,  der  fanger  opmærksomheden,  er  en  træplade  opsat 
på  muren  ved  den  blandt  missionærerne  så  »berømte«  St.  Georgbrun- 
nen  (en  stor  brønd  på  torvet).  Der  er  en  inskription  på  den,  der  siger 
sådan  noget  som:  »Vi  kræver  vore  koncentrationslejrfanger  tilbage«. 
På  hver  side  af  denne  plade  er  der  et  lille  stativ,  hvori  der  om  aftenen 
stikkes  brændende  fakler.  På  bænken  nedenunder  ligger  der  blom- 
sterbuketter. Et  lille  sorgmodigt  billede  midt  i  al  idyllen.  Bothenburg 
gik  ikke  ram  forbi  under  krigen;  den  blev  bombet  i  1945,  men  den 
materielle  skade  er  ikke  særlig  iøjnefaldende,  fordi  alle  bygninger  er 
bygget  op  igen,  nøjagtig  som  de  var  før  ødelæggelsen. 


\:\ 


Parti  fra  Holhenburg. 

Måske  skulle  vi  lige  bemærke,  at  hotellet  var  dejligt,  hvad  de  forøv- 
rigt var  alle  steder,  med  en  enkelt  undtagelse,  hvor  både  dyner  og 
senge  var  for  korte.  Ellers  var  det  modsatte  tilfældet:  vi  lå  i  kæmpe- 
store senge  med  do.  dyner!  Den  varme  mad  og  morgenmaden  var  også 
upåklagelig,  men  frokostpakken,  nå  ja de  forvænte  danskere! 

Næste  morgen  var  der  lidt  tid  til  sight  seeing,  til  at  nyde  roman- 
tikken ved  dagslys;  det  tabte  den  ingenlunde  ved:  blomsterkasscr  ved 
alle  vinduer  (vi  har  aldrig  set  så  store  fuchsier,  som  i  disse  kasser) 
—  og  solen  var  så  venlig  at  bryde  frem  og  forgylde  hele  sceneriet. 
Vi  var  også  udenfor  byporten  og  nyde  udsigten  fra  muren;  vi  var 
højt  oppe  i  mere  end  een  forstand. 

Da  vi  igen  entrede  busserne,  kom  tjenerne  til  og  vinkede  farvel  med 
danske  og  amerikanske  flag  —  det  var  meget  sødt! 

Vi  tager  turen  mod  syd,  og  efter  en  stund  falder  det  sædvanlige 
spørgsmål  fra  vor  leder,  om  vi  har  de  tre  P'er  med  (pas,  penge  og 
papirer). 

Nåda,  der  er  en  lille  en,  der  bliver  hed  både  om  ørerne  og  i  kin- 
derne! Hvor  var  hans  pas?  Det  måtte  være  i  banken  i  Rothenburg,  der 
efter  at  have  vekslet  dollars  til  de  her  så  uundværlige  mark  og  pfen- 
nig, havde  »glemt«  at  give  ham  passet  tilbage.  Men  frem  og  tilbage 
er  som  bekendt  lige  langt,  —  og  det  viste  sig  virkelig  også,  at  det  var 
banken,  der  ikke  havde  tænkt  sig  om. 

Der  var  også  et  par  stykker,  hvis  ure  netop  den  morgen  var  bag- 
efter, eller  de  havde  måske  bare  »misforstået«  tidspunktet  for  afrej- 
sen;  de  var  i  hvert  fald  lidt  forsinket,  og  præsident  Sorensen  fandt 

det  nødvendigt  at  påtale,  at  hvis  man  ikke  kunne  passe  tiden,  ville 
man  for  eftertiden  efterlade  efternølerne,  så  kunne  de  selv  »tage  bil- 
letten« til  Bern.   (Det  nænner  han  jo  slet  ikke  alligevel!). 

Vi  kører  gennem  Dinkelsbiihl  og  Nordlingen,  der  ligesom  Rothen- 
burg  ligger  som  næsten  uberørte  idyller  med  de  mest  fortryllende 
gadebilleder,  maleriske  tårne,  gamle  brønde  og  mosgroede  mure  med 
roser.  Kun  en  maler  kan  med  sine  farver  beskrive  dem,  og  selv  da 
vil  rosenduften  og  den  hele  atmosfære  mangle. 

Det  var  børnene  i  Dinkelsbiihl,  som  reddede  byen  fra  ødelæggelse 
under  30-årskrigen,  idet  de  i  samlet  trop  gik  den  fremrykkende  hær  i 
møde  og  bad  om  nåde. 

Naturen  her  er  meget  forskellig  fra  den,  vi  så  igår;  landet  er  fladt. 
Det  er  stadig  studene  ■ —  og  kvinderne  —  der  dominerer  markarbejdet. 

De  førstnævnte  trækker  ploven,  de  sidste  spreder næringsstoffer. 

Begge  parter  lader  sig  gerne  forevige,  især  da  de  får  at  vide,  at  de 
gennem  de  tilstedeværende  ca.  100  amerikanere  vil  blive  berømte  over 
det  meste  af  De  forenede  Stater.  Det  er  høst,  og  derfor  er  naturligvis 
alle  kræfter  mobiliseret,  men  det  er  ikke  alene  ved  dette  arbejde, 
kræfterne  forenes.  Vi  så  et  sted  et  hus  under  opførelse:  Hele  familien 
var  anbragt  på  en  stige  fra  nederste  trin  til  taget,  og  tagstenene  blev 
rakt  til  den  nederste  og  fra  ham  hele  vejen  op! 

Byerne,  vi  skal  igennem,  har  så  smalle  gader,  at  to  busser  ikke  kan 
passere  hinanden,  og  da  disse  gader  kan  være  ret  lange  og  krogede, 
undres  man  over,  hvorledes  trafikken  i  det  hele  taget  kan  afvikles. 
Betegnende  er  de  mange  byporte,  man  skal  igennem.  Vi  er  på  vej  til 
Ulm,  kører  langs  den  så  højt  besungne  »blå  Donau«,  som  er  alt  andet 
end  blå,  vi  ville  kalde  den  lerfarvet!  Men  det  blå  kommer  måske 
frem  senere.  Aldrig  før  set :  I  Giinzburg  i  et  glarmestervindue  et 
Kristusbillede,  stort,  med  vinger.  Det  gør  et  sært  indtryk.  I  denne  by 
måtte  vi  også  ned  ad  en  lang,  smal,  brat  gade  og  gennem  en  byport. 

Det  myldrer  med  kirker,  men  kønne  er  de  ikke,  i  hvert  fald  ikke 
udvendigt.  Mange  af  dem  ligger  meget  højt. 

De  små  landsbyer,  vi  kører  igennem,  ser  meget  fattige  ud.  Vasketøj 
hænger  lige  op  ad  møddingen.  Et  sted  var  der  ikke  eet  reelt  lagen  i 
hele  vasken,  men  det  er  naturligvis  kun  anerkendelse  værd,  at  tøjet 
var  lappet. 

Det  har  været  uklart  vejr  længe,  men  nu  smiler  solen  igen  til  os. 
Som  før  nævnt  er  der  blomster  og  nu  også  kornaks  ved  alle  madonna- 
billeder og  krucifikser.  Madonna  er  mange  steder  malet  på  husvæggen 
i  legemsstørrelse.  Vi  kommer  igennem  en  by,  hvor  der  var  mange  fler- 
farvede bannere  ude,  også  fra  kirketårnet.  Da  vi  passerer  kirken, 
kommer  folk  netop  derfra,  så  vi  regner  ud,  at  det  er  høst-  og  takke- 
fest. 

Domkirken  i  Ulm  kan  rumme  30.000  mennesker,  og  så  kan  de  endda 
tage  gæster  med  sig.  Der  blev  bygget  på  den  i  6  århundreder;  det  gi- 
ver jo  et  lille  begreb  om,  hvilket  kæmpemæssigt  bygningsværk  det  er. 

Det  er  i\vn  næststørste  kirke  i  Europa,  Kølnerdomen  er  den  største. 
Tårnet  er  imponerende  i  sin  kolossale  højde:  161  m.  Der  var  kun  15 
min.  til  at  strække  henene  i,  så  der  er  ikke  mere  at  fortælle  om  det 
ophold. 

Luften  er  mere  frisk  hernede  vi  kommer  fra  sådan  en  underlig 
fugtigvarm  luft  -  men  ellers  er  klimaet  som  derhjemme.  Haverne  er 
fyldt  med  georginer  og  spiræa. 

Folk  her  er  nøjsomme  at  dømme  efter  madpakkerne,  men  middags- 
maden er  upåklagelig.  Frugten  har  indtil  nu  ikke  været  så  god  som 
derhjemme,  bortset  fra  nogle  lækre  kæmpeæbler,  vi  købte  på  torvet 
i  Donauthai.  Tomaterne  er  meget  store,  men  ikke  lækre  at  se  på,  og 
der  er  ingen  billighed  på  færde. 

Videre,  videre,  videre Ih,  hvor  er  granerne  høje  hernede.  Der 

er  mange  små  huse  hernede;  de  ser  fattige  ud,  men  krucifiks  på  hus- 
muren skal  de  have,  og  om  samme  ved  vejkanten  er  aldrig  så  frønnet, 
ældet  og  brøstfældigt,  så  er  der  blomsterbuketter.  Det  er  ikke  ual- 
mindeligt at  se  vejen  kantet  med  frugttræer. 

Weingarten  kan  prale  med  at  have  Europas  største  orgel  med  0566 
piber.  Kirken,  det  står  i,  er  bygget  i  barokstil  fra  det  17. — 18.  årh.  Den 
har  55  klokker.  Egentlig  er  den  et  kloster  fra  det  9. — 10.  årh.;  den  ser 
mærkelig  ud,  stilen  er  kendelig  på  de  runde  former;  vi  synes  nu  mere, 
det  ligner  et  fængsel,  man  har  sat  tårne  og  kupler  på.  Efter  at  være 
kommet  igennem  Ravensbnrg,  har  vi  en  ny  oplevelse:  vi  kører  igen- 
nem lange  strækninger  med  humlehaver  og  frugtplantager.  Humle 
ligner  vinranker  —  på  afstand  —  blot  meget  højere.  Mænd  og  kvin- 
der sidder  på  stole  mellem  rækkerne  med  sække  foran  sig,  hvori  de 
lægger  de  blade,  de  piller  fra  rankerne.  Træerne  bugner  af  frugt, 
enhver  kan  vist  for  den  sags  skyld  tage,  hvad  de  vil  have,  men  man 
ser  ikke  nogen  gøre  det.  Friedrichshafen  får  os  til  at  tænke  på  »Graf 
Zeppelin«;  et  ungdomsherberge  bærer  dette  navn. 

Bent  Jensen  fortæller  os,  at  i  hele  den  egn,  vi  lige  er  kørt  igennem, 
bor  »de  allerbedste  mennesker«.  De  er  yderst  gæstfrie.  Hvis  vi  ellers 
kunne  se  langt  nok,  ville  vi  kunne  se  over  til  Ober  Ammergau,  De  ved, 
med  passionsskuespillene.  Men  vi  skal  til  dagens  endestation,  som 
hedder  Lindau,  grænsestationen  til  Østrig.  Vi  må  indkvarteres  på  4 
hoteller!  Et  af  dem  ligger  temmelig  langt  udenfor  byen  og  minder 
mere  om  det,  vi  kalder  en  kro  end  om  et  hotel,  men  så  vidt  vi  kan  se 
i  mørket,  er  det  hyggeligt,  og  de,  der  boede  der,  var  glade  for  det. 
På  dette  sted  holdt  vi  korøvelse  om  aftenen,  den  første  og  også  den 
sidste,  på  de  sange,  vi  skulle  synge  i  templet.  Sig  nærmer  tiden 

Vi  starter  fra  Lindau  kl.  8,45  næste  morgen.  Det  er  svært  at  holde 
notaterne  ved  lige.  Man  suger  til  sig  af  al  den  skønhed,  der  omgiver  en, 
nyder  den  friske  morgen,  og  kan  vel  faktisk  slet  ikke  forstå,  at  dette 

er  virkelighed   og  ikke  blot  en   drøm.  »Når  vi   skal   til   Schweiz« 

sådan  har  det  lydt  utallige  gange  i  hvert  fald  det  sidste  år,  og  nu  er 
vi  lige  ved  vore  drømmes  opfyldelse. 

(Fortsættes). 

Distriktspræsidentkonference 

I  forbindelse  med  indvielsen  af  byggegrunden  til  den  nye  kirke- 
bygning i  Aarhus  afholdtes  den  27.  november  en  distriktspræsident- 
konference, hvor  de  fem  distriktspræsidenter  i  den  danske  mission 
mødtes  med  missionens  præsidentskab.  Nedenstående  billede  er  taget 
fra  denne  konference  og  viser:  stående  fra  venstre  til  højre:  distrikts- 
præsident  Enoch  Henriksen,  Aalborg  distrikt,  præsident  Grant  R.  Ip- 
sen, 2.  rådgiver  i  missionspræsidentskabet,  distriktspræsident  Blaine 
P.  Jensen,  Aarhus  distrikt,  dstriktspræsident  Charles  Cochrane,  Køben- 
havn distrikt,  og  distriktspræsident  Marlin  R.  Andersen,  Odense  di- 
strikt; siddende  fra  venstre  til  højre:  Gerald  A.  Jensen,  Esbjerg  di- 
strikt, præsident  Ejnar  Nielsen,  1.  rådgiver  i  missionspræsidentskabet, 
og  missionspræsident  Junius  M.  Sorensen. 


Er  Mormons  Bog  Guds  ord? 

Af  Jakob  Jensen,  København. 

»Stjernen«s  redaktion  sagde  en  dag  til  mig,  at  nogle  medlemmer 
havde  spurgt,  hvornår  der  kommer  noget  om  Mormons  Bog.  Dengang 
jeg  begyndte,  skrev  jeg,  at  jeg  gennem  Ribelen  ville  bevise,  at  Mor- 
mons Bog  var  Guds  ord,  og  når  man  vil  bevise  noget,  må  man  be- 
gynde fra  begyndelsen.  Som  jeg  skrev,  var  Abraham,  Isak  og  Jakob 
af  Herren  blevet  velsignet,  således  at  i  deres  sæd  eller  slægt  skulle 
alle  jordens  slægter  velsignes.  Alle  de,  der  ville  leve  efter  Guds  befa- 
linger og  holde  præstedømmet,  skulle  blive  medarvinger  til  deres  vel- 
signelser (1.  Mosebog  12:2 — 3).  Læs  også  1.  Mosebog  28:10 — 22.  Jakob 

havde  den  store  velsignelse  at  få  12  sønner.  Josef,  Jakobs  første  søn 
med  Rakel,  havde  to  sønner,  Manasse  og  Efraim.  De  blev  adopteret  af 
Jakob,  som  nu  hed  Israel,  og  han  satte  Efraim  som  den  førstefødte  i 
Israel.  (1.  Mosebog  48:1—5,  20). 

Nu  kommer  der  snart  noget  om  Mormons  Bog.  Det  var  nemlig 
Efraims  og  Manasses  slægt,  der  blev  kaldet  af  Herren  til  at  drage  ud 
af  Jerusalem  og  siden  til  Amerika.  Lehi  var  af  Manasses  slægt,  Ismael 
af  Efraims  slægt. 

Lehi  havde  fire  sønner,  Laman,  Lemuel,  Sam  og  Nephi.  Ismael 
havde  to  sønner,  der  havde  deres  hustruer  med.  Desuden  var  der  fire 
døtre,  der  siden  blev  gift  med  Lehis  sønner.  På  rejsen  fødte  Lehis 
hustru  en  søn,  der  fik  navnet  Jakob.  Alt  dette  kan  læses  i  Mormons 
Bog.  —  Følg  ligeledes  med  i  Bibelen  i  de  angivne  bøger,  kapitler  og 
vers. 

(Fortsat  fra  sidste  nummer). 

Så  kom  Moses  og  Aron  hen  til  kong  Farao  og  sagde:  »Så  siger  Her- 
ren, Israels  Gud:  Lad  mit  folk  rejse,  for  at  de  kan  holde  højtid  for 
mig  gennem  ørkenen«.  Farao  sagde:  »Hvem  er  Herren?  Jeg  kender 
ham  ikke,  og  jeg  vil  ikke  lade  israeliterne  rejse.«  Så  svarede  de:  »He- 
bræernes Gud  har  mødt  os;  tillad  os  nu  at  drage  tre  dagsrejser  ud  i 
ørkenen  og  ofre  til  Herren  vor  Gud,  for  at  han  ikke  skal  slå  os  med 
pest  og  sværd!«  Men  kongen  sagde  til  dem:  »Hvorfor  vil  I,  Moses  og 
Aron,  forstyrre  folket  i  dets  arbejde?  Gå  til  eders  trællearbejde!«  Han 
sagde  endda:  »Folket  er  så  vist  dovent  nok,  og  nu  vil  I  have  dem  fri 
fra  deres  trællearbejde!«  Og  han  pålagde  dem  endnu  flere  byrder. 
Da  de  klagede  til  kongen,  svarede  han,  at  de  var  dovne,  og  det  var 
derfor,  de  ønskede  at  rejse,  men  der  ville  ikke  blive  lempet  på  noget. 
Da  de,  der  havde  klaget  til  Farao,  mødte  Moses  og  Aron,  bebrejdede 
de  dem,  at  de  havde  vakt  afsky  mod  dem  hos  Farao. 

Da  vendte  Moses  sig  igen  til  Herren  og  sagde:  »Herre,  hvorfor  har 
du  handlet  ilde  med  dette  folk?  Hvorfor  har  du  udsendt  mig?  Siden 
jeg  har  været  hos  Farao  og  talt  i  dit  navn,  har  han  handlet  ilde  med 
dette  folk,  og  frelst  dit  folk  har  du  ikke!« 

Men  Herren  sagde  til  Moses:  »Se,  jeg  gør  dig  til  Gud  for  Farao,  men 
din  broder  Aron  skal  være  din  prqfet,  der  skal  sige  alt  det,  som  jeg 
befaler  dig,  til  Farao,  for  at  han  skal  lade  israeliterne  rejse  ud  af  sit 
land,  men  jeg  vil  forhærde  Faraos  hjerte  og  derefter  gøre  mange 
tegn  og  undere  i  Ægypten.« 

Moses  og  Aron  gjorde,  som  Herren  havde  pålagt  dem,  og  da  de  kom 
til  Farao,  kastede  Aron  sin  stav  foran  ham  og  hans  tjenere,  og  den 
blev  til  en  slange.  Men  Faraos  vismænd  og  besværgere,  som  han  lod 
tilkalde,  gjorde  det  samme  ved  hjælp  af  deres  hemmelige  kunster,  og 
stavene  blev  til  slanger,  men  Arons  stav  slugte  de  andres  stave.  Men 
Farao  var  forhærdet,  og  han  hørte  ikke  på  dem,  således  som  Herren 
havde  sagt. 

Den  næste  dag,  da  Farao  gik  til  Nilen  for  at  bade,  slog  Moses  van- 
det med  sin  stav,  og  det  blev  til  blod,  så  fiskene  døde,  og  ægypterne 
havde  intet  vand  at  drikke.  Og  der  kom  frøer  over  bele  Ægypten,  og 
senere  bremser,  og  til  sidst  lod  Herren  alt  Ægyptens  kvæg  på  marken 
dø  af  pest,  men  intet  af  israeliternes  kvæg  døde.  Derefter  sendte 
Herren  bylder,  senere  hagl  og  græshopper  over  ægypterne.  Herren 
sagde  til  Moses,  at  han  ville  lade  endnu  en  plage  komme  over  ægyp- 
terne, men  så  skulle  Farao  også  lade  israeliterne  rejse.  Moses  sagde  til 
Farao:  »Så  siger  Herren:  Ved  midnatstid  vil  jeg  drage  igennem  Ægyp- 
ten, og  så  skal  alle  førstefødte  dø,  lige  fra  den  førstefødte  hos  Farao 
til  den  førstefødte  hos  trælkvinden,  og  alt  det  førstefødte  af  kvæget. 
Men  end  ikke  en  hund  skal  bjæffe  ad  nogen  af  israeliterne.« 

Derpå  talede  Herren  til  Moses  og  Aron  og  sagde:  »Denne  måned 
skal  hos  eder  være  den  første  af  årets  måneder.  Tal  til  hele  Israels 
menighed  og  sig:  På  den  tiende  dag  i  denne  måned  skal  hver  famile- 
fader  tage  et  lam,  eet  lam  for  hver  familie.  Og  dersom  en  familie  er 
for  lille  til  et  lam,  skal  han  sammen  med  sin  nærmeste  nabo  tage  et 
lam;  det  skal  være  et  lydefrit,  årgammelt  handyr,  enten  af  får  eller 
ged.  Det  skal  slagtes  ved  aftenstid,  og  noget  af  blodet  skal  stryges  på 
de  to  dørstolper  og  overliggeren  i  de  huse,  hvor  I  spiser  det.  Kødet 
skal  steges  over  ild,  ikke  koges,  og  hoved,  ben  og  indmad  må  ikke 
tages  fra.  I  må  intet  levne  deraf  til  næste  morgen,  men  hvad  der  bli- 
ver tilovers,  skal  brændes.  Der  skal  spises  usyret  brød  til.  Og  når  I 
spiser  det,  skal  I  have  bælte  om  lænden,  sko  på  fødderne  og  stav  i 
hånden,  og  I  skal  spise  det  i  største  hast.  Det  er  påske  for  Herren.  I 
denne  nat  vil  jeg  drage  igennem  Ægypten  og  ihjelslå  alt  det  første- 
fødte, både  blandt  folk  og  fæ.  Men  for  eder  skal  blodet  på  husene,  hvor 
I  er,  tjene  som  tegn,  og  jeg  vil  gå  eder  forbi,  og  intet  ødelæggende  slag 
skal  ramme  eder,  når  jeg  slår  Ægypten.  Denne  dag  skal  være  eder  en 
mindedag,  og  I  skal  fejre  den  som  en  højtid  for  Herren,  slægt  efter 
slægt;  som  en  evig  gyldig  ordning  skal  I  fejre  den,  thi  på  denne  sam- 
me dag  førte  jeg  eder  ud  af  Ægypten.  Og  det  skal  være  en  påskehøjtid 
og  hvert  år  på  samme  tid.«  (Fortsættes). 


Den,  som  ikke  selv  vil  anstrenge  sig,  fortjener  ej  venners  hjælp. 

Demosthenes. 

Hvis  godhed  og  venlighed  blev  taget  bort  fra  livet,  hvad  var  der  da 
tilbage?  Cicero. 


De  golde  aks  står  i  vejret,  de  fulde  bøjer  sig.  Dansk  ordsprog. 

En  god  dag  skal  man  prise  om  aftenen.  Dansk  ordsprog. 

Kvindelig  hjælpeforening 

Vi  sender  alle  vore  elskede  søstre  overalt  i  den  danske  mission  vore 
bedste  ønsker  for  det  kommende  år.  Må  det  bringe  glæde,  trøst  og 
fred  til  Deres  bjem  og  til  alle,  som  lever  der. 

Vi  er  nu  på  tærskelen  til  et  nyt  år.  Det  er  et  tidspunkt,  da  de  fleste 
af  os  standser  op  og  tænker  på,  hvad  der  er  bændt  i  det  forløbne  år, 
og  tænker  på,  hvad  de  måneder,  der  ligger  foran  os,  har  i  beredskab 
til  os.  Vi  tænker  på  de  vidunderlige  velsignelser,  det  gamle  år  har 
bragt  os,  men  prøver  på  at  glemme,  hvad  der  kan  have  været  af  ube- 
hageligt. Vi  ønsker  at  tage  de  glæder,  den  fremgang  og  den  lykke,  som 
vi  har  haft  i  det  forløbne  år,  med  os  ind  i  det  nye. 

For  de  sidste  dages  hellige  søstre  findes  der  et  vidunderligt  privile- 
gium. Det  er  en  stor  velsignelse  at  kunne  være  medlem  af  Kvindelig 
hjælpeforening  og  deltage  i  alt,  hvad  den  tilbyder:  Nært  samarbejde 
med  dem,  vi  elsker,  arbejde  og  planlægning  for  de  mindre  heldigt 
stillede,  opnåelse  af  åndelig  føde  til  at  hjælpe  os  til  bedre  at  forstå 
hensigten  med  livet  her  på  jorden,  og  hvorledes  vi  sikal  leve  for  at 
opnå  den  største  glæde  her  på  jorden  og  i  det  kommende  liv  for  os 
selv  og  vor  familie.  Der  er  intet  arbejde,  der  bringer  os  mere  virkelig 
glæde  og  tilfredshed  end  at  tjene  vore  medmennesker.  Kvindelig  hjæl- 
pel'orening  blev  organiseret  med  dette  formål  for  øje,  og  dette  formål 
er  der  stadig  for  alle,  som  er  medlemmer  af  denne  store  organisation. 
Når  vi  bringer  lykke  og  glæde  til  andre,  bringer  vi  det  til  mindst  to 
personer,  nemlig  til  den,  vi  hjælper,  og  til  os  selv. 

Kvindelig  hjælpeforening  blev  givet  os  med  endnu  et  formål,  nem- 
lig: altid  at  arbejde  flittigt  for  at  overvinde  det  onde  og  for  at  udføre 
retfærdighed,  for  at  oprette  Guds  rige,  så  hans  vilje  kan  blive  gjort  på 
jorden  så  vel  som  i  himlen.  Må  enhver  af  os  være  i  stand  til  at  sige, 
når  vi  nærmer  os  slutningen  af  1956,  at  det  har  været  det  bedste  år, 
vi  har  levet,  fordi  vi  har  gjort  den  største  mængde  godt.  Vi  huskede 
de  syge  og  sorgfulde,  enken  og  den  forældreløse,  de  fattige  og  træn- 
gende, og  bragte  glæde  og  trøst  til  de  modløse  og  til  dem,  hvis  tro  var 
vaklende. 

Lad  os  alle  i  det  nye  år  prøve  at  overvinde  svaghederne  og  lade  vore 
talenter  vokse.  Lad  os  arbejde  i  harmoni  sammen  både  hjemme  og  i 
vor  omgang  med  andre,  og  derved  bringe  den  almene  fred  i  verden  lidt 
nærmere  sin  fuldendelse.  Vi  vil  alle  have  byrder  at  bære,  men  lad  os 
bære  dem  med  et  glad  sind,  og  møde  alle  prøver,  der  måtte  komme, 
med  et  tappert  hjerte,  og  når  fristelserne  kommer,  må  vi  da  have  mod 
og  styrke  til  at  overvinde  dem. 

Vi  vil  gerne  udtrykke  vor  kærlighed  og  taknemmelighed  til  alle  de 
vidunderlige  søstre  for  Deres  loyalitet  og  venskab,  for  den  måde,  hvor- 
på De  så  trofast  har  udført  alt,  hvad  De  er  blevet  bedt  om,  vi  takker 
Dem  for  den  fremgang,  der  er  opnået  i  de  Kvindelige  hjælpeforenin- 
ger overalt  i  missionen. 

Må  dette  år  se   alle  gode  drømme,   håb  og  ønsker  for  vor  elskede 

organisation  gå  i  opfyldelse,  og  må  vi  alle  hjælpe  med  til  at  opfylde 
den  hensigt,  i  hvilken  Kvindelig  hjælpeforening  blev  organiseret. 

Vi  bringer  alle  søstre  overalt  i  missionen  og  alle  andre  steder  vore 
bedste  ønsker  om  et  glædeligt  nytår,  og  beder  at  det  må  blive  fred- 
fyldt og  tilfredsstillende.  Må  vi  opnå  den  sande  glæde  og  fred,  som 
kommer,  når  man  fremmer  Herrens  værk.  Må  vore  gode  forsætter  og 
ønsker  om  at  gå  fremad  til  større  fuldkommenhed  ikke  formindskes, 
som  dagene  går,  men  må  hver  dag  finde  os  med  fornyet  beslutning 
om  endnu  nærmere  at  følge  den  sti,  der  er  vist  os  af  den  største  af 
alle  lærere,  vor  Frelser. 

Kvindelig  hjælpeforenings  hovedbestyrelse: 
Mary  G.  Sorensen,   præsidentinde.  Mary  Kaiser,   sekretær- 


Søndagsskolen  og  Primary 

Nadververs  for  januar  og  februar: 

Jesus  sagde  til  hende: 

»Jeg  er  opstandelsen  og  livet;  den,  som  tror  på  mig,  om  han  end 
dør,  skal  han  dog  leve. 

Og  den,  som  lever  og  tror  på  mig,  skal  aldrig  dø.« 

Joh.  11:25—26. 

Det  år,  som  er  gået,  har  været  et  af  de  største  i  Kirken  med  hen- 
syn til  fremgang.  Mange  mennesker  har  modtaget  evangeliet;  det  før- 
ste tempel  i  Europa  i  denne  uddeling  er  blevet  indviet  og  nr.  to  er 
påbegyndt.  Tabernakel-koret  har  været  over  det  meste  af  Europa;  i 
Danmark  har  vi  indviet  en  ny  kirkebygning  og  to  andre  bliver  påbe- 
gyndt. 

Herren  har  sandelig  velsignet  os,  og  Han  har  givet  os  uanede  mu- 
ligheder. Hvad  kan  vi  så  gøre  for  at  bringe  evangeliet  ud  til  andre? 

Lad  os  et  øjeblik  se  på  menneskene  omkring  os.  Hvor  mange  af 
dem  tror  på  Gud?  Naturligvis  vil  de  fortælle  os,  at  de  tror  på  Gud, 
men  den  tro  vil  i  de  fleste  tilfælde  være  en  død  tro,  og  den  kan  man 
ikke  give  videre  til  andre. 

Måske  vil  nogle  tænke,  at  der  er  da  religionsundervisning  i  skolerne, 
og  det  er  da  for  såvidt  også  rigtigt,  men  hør,  hvad  en  lærerinde,  som 
vi  besøgte,  sagde  til  os  forleden  dag : 

»Det  har  da  mindre  at  sige,  om  vi  ved,  hvem  Gud  er,  når  vi  bare 
indrømmer  hans  eksistens.  Det  er  vist  meget  tvivlsomt,  at  Maria  virke- 
lig var  en  jomfru  og  at  Gud  blev  Fader  til  Kristus  (altså  en  fornæg- 
telse af  Kristi  Guddom);  var  det  ikke  lidt  grusomt  af  Gud  at  tillade, 
at  hans  Søn  blev  ofret?  Hvor  kunne  en  kærlig  Gud  gøre  det?  Var  det 
virkelig  nødvendigt  med  så  uendelig  stort  et  offer,  som  det,  Han 
bragte?«  —  Så  vidt  lærerinden! 

Lad  os  fortælle  Dem  en  lille  erfaring,  de  havde  i  en  dansk  Primary 
for  en  måneds  tid  siden:  Nogle  drenge  var  kommet  der  for  første 
gang.  Præsidentinden   fik  en  af  dem  »listet«   til  at   slutte  mødet  med 

bøn.  Da  drengen  forlod  salen,  stod  der  en  vred  og  opbragt  moder 
udenfor  og  modtog  ham  med  et  par  knaldende  lussinger.  På  spørgs- 
målet om,  hvorfor  hun  slog  drengen,  svarede  hun:  Han  er  gået  her- 
hen uden  at  få  lov,  og  han  ved  godt,  at  han  ikke  må  gå  herhen!  — 
Hvem  kan  frigøre  sig  for  den  tanke,  al  den  grædende  dreng  er  løbet 
hjem  og  har  grædt  sine  modige  tårer  måske  i  et  mørkt  kælderrum. 
Hans  første  erfaring  fra  Primary  var  bøn  +  lussinger.  - — ■  Lærerinden 
græd  også.  Bless  her  heart! 

Problemet  er:  Hvorledes  kan  Danmarks  ungdom  blive  overbevist 
om,  at  Gud  lever,  når  ikke  hjemmet  og  skolerne  (søndagsskolerne 
incl.)  kan  lære  dem  det?  Hvorledes  tør  mennesker,  som  selv  tvivler, 
påtage  sig  at  undervise  andre?  Det  er  umuligt  at  så  troens  sæd,  når 
man  ikke  er  overbevist  om  Guddommen  eller  om  evangeliets  fuldkom- 
menhed; det  er  langt  mere  sandsynligt,  at  man  sår  tvivlens  sæd. 

Hvorledes  går  det  den  danske  ungdom,  efter  at  den  er  blevet  »kon- 
firmeret«? Søger  den  stadig  til  kirken?  NEJ.  Næste  gang  man  viser  sig 
er,  når  man  skal  giftes,  og  måske  ikke  engang  det. 

Vi  vil  gerne  her  rette  en  alvorlig  appel  til  alle  forældre  og  til  læ- 
rerne i  alle  vore  organisationer.  Undervis  Deres  børn  både  med  ord  og 
i  gerning.  Lad  os  få  alle  vore  S.D.H.-børn  til  at  komme  til  møderne, 
så  de  kan  vokse  op  med  et  vidnesbyrd  om,  at  Gud  lever.  Og  lad  os  gå 
et  skridt  videre:  lad  os  invitere  naboernes  børn  til  at  følges  med  vore 
egne  til  Primary  og  Søndagsskole.  At  vi  muligvis  ingen  børn  har  selv 
i  den  alder,  skulle  ikke  afholde  os  fra  at  få  naboernes  børn  interesse- 
rede. VI  MÅ  ALLE  GØRE  VOR  DEL  TIL,  AT  DANMARK  IKKE  TIL- 
SIDST  BLIVER  ET  LAND,  DER  SÆTTER  SIG  OP  IMOD  DEN  SANDE 
GUD.  Kan  vi  ikke  nok  gøre  en  lille  smule  mere  for  at  vise  vor  tak- 
nemmelighed mod  Gud  ved  at  få  flere  af  de  dejlige  unger  omkring  os 
til  at  komme  til  vore  specielle  børnemøder?  Vi  er  vis  på,  at  vi  kan. 
men  har  vi  måske  ikke  tænkt  alvorligt  over  det  før?  Kunne  ikke  de 
to  ovennævnte  eksempler  være  os  en  spore? 

Lad  os  gøre  et  mægtigt  fremstød! 

Må  Herren  velsigne  os  alle  dertil! 

MOTTO  for  januar  og  februar: 

ÆRBØDIGHED  OG  RESPEKT  FOR  VOR  HIMMELSKE  FADERS  HUS. 

»Se,  mit  hus  er  et  ordens  hus«,  siger  Herren,  »og  ikke  et  forvirrin- 
gens hus.«  —  L.  &  P.  132:8. 

Marion  N.  Davidson,  præsident  for  S. S-  og  Primary. 

Gensidig  Uddannelses-forening 

HELD  OG  LYKKE  MED  ALT,  HVAD  DU  FORETAGER  DIG! 
For  adskillige  år  siden,  da  en  ung  kvinde,  som  nu  er  mor  til  to 
sønner,  bare  var  en  lille  pige,  råbte  hun  altid  efter  sin  far,  når  han 
tog  af  sted  til  kontoret  om  morgenen:  »Held  og  lykke,  Papa,  med  alt, 
hvad  du  foretager  dig!«  På  spørgsmålet  om,  hvorfor  hun  altid  råbte 
det,  svarede  hun:  »Papa  trænger  til  at  få  at  vide,  at  jeg  elsker  ham, 

og  at  jeg  ønsker,  at  vor  himmelske  Fader  vil  give  ham  lykke  til  alt, 
hvad  han  skal  foretage  sig.« 

Omvendt  trænger  de  unge  i  Kirken  til  at  vide,  at  vi  elsker  dem  og 
ønsker,  at  vor  himmelske  Fader  vil  give  dem  lykke  til  alt,  hvad  de 
foretager  sig.  ALT,  HVAD  DE  FORETAGER  SIG!! 

Det  sker  alt  for  tit,  at  den  eneste  berøring,  vi  har  med  dem  (hvis 
vi  i  det  hele  taget  har  nogen),  er  ved  en  hastig  gennemgang  enten  af 
en  lektie  eller  en  aktivitet.  »Alt,  hvad  de  foretager  sig«,  betyder  vist 
egentlig,  at  vi  skulle  elske  dem  nok  til,  at  det  budskab,  vi  har  at  bringe 
dem  —  dette,  at  evangeliet  er  sandt,  at  det  er  vejen  til  et  lykkeligt  liv, 
at  alene  ved  dets  hjælp  kan  de  opnå  ophøjelse  i  livet  herefter  —  skulle 
give  genlyd  for  dem  idag  —  hele  dagen,  i  aften  —  hele  aftenen,  i 
morgen  —  og  altid! 

Der  er  mange  af  Kirkens  unge,  der  overhovedet  ikke  kommer  til 
G.U.F.  Hvad  kan  vi  gøre  for  at  få  dem  til  at  komme?  Der  findes  sik- 
kert ikke  travlere  unge  mennesker,  end  den  unge  pige,  der  slider  for 
at  få  udmærkelse  til  studentereksamen,  og  den  unge  mand,  der  stræ- 
ber efter  at  blive  læge,  men  som  så  samtidig  har  fået  tid  til  at  blive 
henholdsvis  Guld  Gleaner  og  Master-M-mand.  Hvorfor  har  de  kunnet 
nå  begge  dele?  Svaret  kunne  være:  Fordi  deres  ledere  elsker  dem! 

Hvad  mener  De  om  den  moder,  der  har  syv  sønner  at  tage  sig  af, 
men  hvis  hele  liv  er  viet  til  tjeneste  for  Mia  Maids,  fordi  hun  elsker 
vor  himmelske  Fader  og  disse  unge  piger  nok  til  at  kunne  overkomme 
det?  Der  blev  ikke  forsømt  noget.  Tværtimod  havde  hun  —  foruden 
alt  forberedelsesarbejdet  til  pigerne  —  tid  nok  til  at  tage  sig  af  hver 
enkelt  af  drengene  og  af  sin  mand,  som  også  var  meget  aktiv  i  Kir- 
ken. Mange  af  hendes  Mia  Maids  er  efterhånden  også  blevet  Gleanere, 
men  de  vil  altid  velsigne  hendes  navn,  fordi  hun  lærte  dem  at  være 
samvittighedsfulde  Sidste  Dages  Hellige,  i  »alt,  hvad  de  foretager  sig«. 

En  grensforstander  fortalte  om  en  enestående  leder  for  drengene, 
at  denne  havde  udtalt  sig  omtrent  således:  »Jeg  skal  helst  tage  den 
med  ro,  jeg  duer  ikke,  hvor  der  skal  fart  på.  Jeg  vil  gerne,  om  I  vil 
lade  være  med  at  sætte  mig  i  nogen  førerstilling,  bare  lade  mig  ar- 
bejde med  de  drenge,  jeg  holder  så  meget  af.«  Denne  ydmyge  mand 
har  haft  tid  til  at  tage  med  hundredevis  af  drenge  på  lejrture,  han 
har  været  deres  spejderleder  og  deres  gruppeleder  indenfor  deres 
præstedømme  i  næsten  35  år.  Mange  drenge  og  unge  mænd  vil  altid 

mindes  ham  med  taknemmelighed  som  den  leder,  der  vidste,  at  » 

hvad  I  gør  mod  en  af  disse  mine  mindste  små,  det  har  I  gjort  imod 
mig.« 

Held  og  lykke  med  alt,  hvad  I  foretager  jer!  Kunne  der  tænkes  større 
lykke  end  at  vinde  ophøjelse  i  det  celestiale  rige? 

Der  er  desværre  alt  for  mange  af  evangeliets  sandheder,  der  går 
tabt,  fordi  vi  ikke  er  vågne  nok  overfor  de  opgaver,  der  er  givet  os; 
vi  sover  på  vagten.  Det  er  ikke  så  svært  at  lægge  planer  for  det,  vi  vil 
gøre  i  morgen.  MEN  DET  ER  IDAG,  VI  SKAL  TAGE  FAT!  DET  ER 
IDAG,  VI  ØNSKER  DE  UNGE  HELD  OG  LYKKE! 

Kærlighed  kan  ikke  være  passiv;  den  er  tværtimod  stærkt  aktiv. 
Det  er  (len,  der  står  bagved  og  hjælper  os,  når  der  skal  lægges  planer 
—  mange  planer  — ,  Den  styrker  tilliden  til  dem,  vi  arbejder  sammen 
med,  og  den  tilskynder  os  til  bøn  —  megen  bøn  —  til  vor  himmelske 
Fader  om  hans  hjælp  til  at  fuldføre  den  vidunderlige  opgave,  der  er 
givet  os:  at  elske  de  unge  til  en  ophøjet  plads  i  hans  rige. 

Lige  meget  hvem  vi  er,  hvor  vi  er,  uden  hensyn  til  opdragelse, 
skoleuddannelse  og  millieu,  har  vi  dette  løfte,  hvis  vi  elsker  vore  med- 
mennesiker: 

»Og  tro,  håb,  barmhjertighed  og  kærlighed  og  med  øjet  alene  hen- 
vendt på  Guds  ære  r/ør  ham  skikket  til  dette  værk.«   (L.  &  P.  b:5). 

DER  HAR  VI  HELE  HEMMELIGHEDEN!  Så  enkel  er  den. 

Så  vil  vi  fra  generalhovedbestyrelsen  og  fra  hovedbestyrelsen  i 
København  sige  til  vore  ledere: 

»Held  og  lykke  med  alt,  hvad  I  foretager  jer!  Må  vor  himmelske 
Fader  velsigne  jer.  I  ved,  vi  virkelig  elsker  jer  og  ønsker  jer  lykke 
i  livet  her  —  og  herefter.«  G.U.F.s  hovedbestyrelse. 

Genealogisk  forening 

Sommerferietur  til  Bern. 

Af  hensyn  til  de  forældre,  der  har  skolesøgende  børn,  og  derfor  ikke 
godt  kan  komme  til  templet  undtagen  i  den  tid,  børnene  har  ferie, 
har  vi  fået  løfte  om,  at  vi  her  fra  Danmark  måtte  have  adgang  til 
templet  i  dagene  19.,  20.  og  21.  juli  1956.  —  Det  er  ugedagene  torsdag, 
fredag  og  lørdag.  —  Første  gennemgang  begynder  kl.  12  middag  om 
torsdagen,  og  der  kan  fortsættes  med  stedfortrædende  arbejde  for  an- 
dre en  eller  to  gange  hver  af  de  øvrige  dage.  —  Første  dag  skulle 
gerne  alle  være  tilstede  og  have  deres  børn  med  sig.  —  For  at  vi 
ikke  til  unytte  lægger  beslag  på  templet  skulle  der  gerne  være  mindst 
20  voksne,  men  det  behøver  ikke  kun  at  være  forældre  med  børn.  - 
Det  er  Kirkens  ønske,  at  så  mange  som  muligt  får  deres  tempelbe- 
gavelser og  beseglinger  i  orden,  så  derfor  meddeler  vi  dette  allerede 
nu,  for  at  søskende  kan  tænke  over  og  i  god  tid  lægge  deres  planer 
for  sommeren  1956. 

De,  som  kunne  tænke  sig  at  være  med,  bedes  venligst  give  en  fore- 
løbig anmeldelse  til  missionspræsidentskabet,  så  vi  kan  arrangere  en 
fæliesrejse  med  bus  eller  på  anden  måde,  så  også  turen  til  og  fra 
Rern  bliver  en  stor  oplevelse.  —  Vi  håber,  at  mange  vil  melde  sig; 
bliver  der  for  mange,  kan  der  arrangeres  tempelrejser  også  i  maj 
og  juni.  —  Ang.  bekostningen  skal  der  regnes  med  godt  500  kr.  pr. 
deltager.  —  Af  en  lille  fond,  der  er  oprettet  med  dette  formål  for  oje, 
kan  enkelte  låne  et  mindre  beløb  til  hjælp  til  en  sådan  tempelrejse. 

Hvis  der  er  forældre,  som  har  haft  dødsfald  i  deres  børneflok,  skal 
der  udfærdiges  et  genealogisk  skema,  som  forst  skal  en  tur  til  Salt 
Lake  City  for  at  blive  godkendt.  —  Alle  spørgsmål  besvares  af 

Genealogisk  forenings  hovedbestyrelse,  Priorvej  12,  Kobenhavn  F. 

tKredsfærernes  budskab. 

Tempel  ægte  skab. 

Ifølge  Herrens  befaling  er  ægteskabet  en  pagt  mellem  en  mand  og 
en  kvinde,  og  det  er  meningen,  den  skal  vare  evigt;  Adams  og  Evas 
ægteskab  blev  indgået,  før  der  var  noget,  der  hed  »død«,  og  deres 
forening  skulle  vare  evigt. 

Ud  over  verden  indgås  ægteskaberne  i  vor  tid  kun  »til  døden  skil- 
ler eder«;  så  snart  mand  eller  hustru  dør,  ophører  ægteskabets  gyl- 
dighed. Men  det  er  ikke  i  overensstemmelse  med  Herrens  planer. 

Ægteskaber  for  tid  og  evighed  —  lig  Adams  og  Evas  —  kan  kun 
indgås  i  templer.  Ordinancen  udføres  af  en,  som  har  guddommelig 
myndighed  til  at  udføre  den. 

Profeten  Joseph  Smith  sagde: 

»Medmindre  en  mand  og  hans  hustru  indgår  den  evige  pagt  og 
bliver  viet  for  tid  og  evighed  ved  det  hellige  præstedømmes  fuldmagt 
og  myndighed,  medens  de  er  i  denne  prøvestand,  vil  de  holde  op  med 
at  formere  sig,  når  de  er  døde;  det  vil  sige,  de  vil  ikke  få  børn  efter 
opstandelsen.  Men  de,  som  i  dette  liv  bliver  viet  ved  præstedømmets 
fuldmagt  og  myndighed  og  ikke  begår  synd  mod  den  Helligånd,  vil 
vedblive  at  forøges  og  få  børn  i  den  celestiale  herlighed.« 

Kirkens  historie,  bd.  V:  391. 

Alle,  som  indgår  denne  ægteskabspagt  —  i  overensstemmelse  med 
Herrens  plan  —  har  ikke  alene  fået  løfte  om  at  få  børn  i  det  celestiale 
rige,  men  de  skal  blive  Guds  sønner  og  døtre  og  tilhøre  hans  store 
familie.  Til  dem  er  det  løfte  givet,  at  de  skal  modtage  Faderens  rige 
i  hele  dets  fylde.  »Alle  ting  er  deres.«  De  bliver  hans  børn,  og  Paulus 
har  sagt:  »Men  når  vi  er  børn,  er  vi  arvinger,  Guds  arvinger  og  Kristi 
medarvinger,  så  sandt  vi  lider  med  ham,  så  vi  også  kan  herliggøres 
med  ham.«  (Rom.  8:17).  Ægteskab  for  tid  og  evighed  er  det  »evige 
liv«s  store  gave,  idet  »evigt  liv«  betyder  evig  forøgelse. 

Hvis  Kirkens  medlemmer  gifter  sig  udenom  templet,  kan  de  kun 
blive  viet  for  dette  liv,  og  når  de  dør,  holder  deres  ægteskab  også 
op  med  at  være  gyldigt,  selv  om  de  ellers  er  værdige  til  at  komme 
i  det  celestiale  rige.  Kommer  de  der,  bliver  det  som  tjenere,  ikke 
som  sønner  og  døtre.  De  kan  ikke  blive  guder,  og  vil  ikke  få  del  i 
det  celestiale  riges  fylde.  Herren  har  sagt  om  dem: 

»Når  de  derfor  er  ude  af  verden,  da  tager  de  hverken  til  ægte  eller 
bortgiftes,  men  er  som  engle  i  himlen,  hvilke  engle  er  tjenende  ånder, 
som  betjener  dem,  som  er  værdigere  til  en  langt  større,  ja,  en  over- 
måde stor  og  evig  herlighed. 

Thi  disse  engle  overholdt  ikke  min  lov,  og  derfor  kan  de  ikke  få 
afkom,  men  må  forblive  adskilte  og  alene,  uden  ophøjelse  i  deres 
frelste  tilstand  i  al  evighed,  og  er  herefter  ikke  guder,  men  for  evigt 
Guds  engle.«   (L.  &  P.  132:16—17). 

{Kredslærermdernes  budskab 

» Thi  den  samme  ånd,  som  er  i  besiddelse  af  jeres  legeme,  når 

I  går  ud  af  dette  liv,  den  samme  ånd  vil  have  magt  til  at  tage  jeres 
legeme  i  besiddelse  i  den  evige  verden.«  (Alma  34:34). 

Formål:  At  påpege,  at  den  ånd,  der  besidder  vore  legemer  her  i  li- 
vet, vil  være  med  os  efter  døden. 

Efter  at  Alma  havde  bedt  folket  om  at  plante  Guds  ord  i  deres 
hjerter,  så  de  ville  tro  på  Kristus,  gav  Amulek,  hans  kammerat,  udtryk 
for  dyb  bekymring  for  andres  velfærd,  som  det  fremgår  af  den  hef- 
tighed og  inderlighed,  hvormed  han  indtrængende  bad  sine  brødre 
om  at  befri  sig  for  synd,  mens  de  endnu  var  her  i  kødet. 

Vi  hører  ofte  folk  sige:  »O,  når  jeg  kommer  på  den  anden  side,  vil 
jeg  finde  ud  af,  hvad  der  virkeligt  er  sandt,  og  så  vil  jeg  gøre  noget 
ved  det.«  På  en  eller  anden  måde  formoder  de,  at  de  vil  se  ting  og  for- 
hold i  et  andet  lys  efter  døden,  hurtigere  kunne  afgøre,  hvad  der  er 
sandhed  og  have  bedre  lejlighed  til  at  bevise  ting  og  forhold  og  veje 
dem.  Når  de  så  er  overbevist,  tror  de,  at  de  let  og  hurtigt  kan  ændre 
deres  vaner,  så  de  bliver  i  overensstemmelse  med  det  rette  mønster. 

Intet  kunne  være  længere  fra  sandheden!  Amulek  fortæller  os,  at 
vi  efter  døden  vil  være  i  besiddelse  af  den  samme  ånd,  hvad  der  igen 
vil  sige,  at  vi  vil  have  de  samme  tilbøjeligheder,  samme  indstilling  og 
udsyn,  som  vi  havde  her  i  kødet. 

»Folk  vil  ikke  vide  mere,  når  de  er  døde,  end  da  de  levede  

De  vil  kun  forstå  evangeliets  sandheder  ved  samune  proces,  som  de  for- 
står og  fatter  dem  her.«  (Melvin  J.  Ballard,  Three  Degrees  of  Glory, 
»Tre  grader  af  herlighed«,  side  25). 

Dersom  vi  har  været  ligegyldige  eller  skeptiske  her,  vil  disse  egen- 
skaber stadig  være  med  os  i  den  evige  verden.  Vi  vil  bibeholde  de 
samme  vaner  og  tilbøjeligheder,  som  udgjorde  vort  væsen  og  vor  na- 
tur her.  Vi  vil  ikke  på  mirakuløs  vis  afkaste  karaktertræk,  fejl  eller 
svagheder  blot  ved  at  gå  gennem  dødens  port. 

Ældste  Mel  vin  J.  Ballard  giver  os  sin  mening  om  dette  emne  i  sin 
afhandling:  »Tre  grader  af  herlighed«: 

»Lad  ingen  af  os  tro,  at  vi  kan  gå  ned  i  graven  og  ikke  have  over- 
vundet kødets  fordærv  og  så  i  graven  miste  alle  vore  synder  og  onde 

tilbøjeligheder Det  er  meget  lettere  at  overvinde  og  tjene  Herren, 

når  både  ånd  og  kødet  er  forenet  som  eet «  (side  14,  25). 

Denne  indtrængende  appel  om  at  gøre  vort  liv  bedre,  mens  lejlig- 
heden gives,  burde  give  os  stof  til  eftertanke  og  mane  os  til  handling. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

Personlige  nyheder  fra  nær  og  fjern. 

Fødselsdage: 

København:  Den  4.  januar  fylder  søster  Anna  Wolf,  Oehlenschlæ- 
gersgade 65  B,  70  år.  Hjertelig  til  lykke! 

Den  19.  januar  fylder  søster  Anna  Christina  Jensen  60  år.  Hjertelig 
til  lykke! 

København  distrikt. 

Den  11.  januar  fylder  søster  Jonine  Pålsson,  Reykjavik,  Island,  60 
år.  Hjertelig  til  lykke! 

Skive:  Den  20.  januar  fylder  søster  Emma  Madsen  70  år.  Hjertelig 
til  lykke! 

Aarhus:  Den  27.  januar  fylder  søster  Marie  Christine  Guldberg  80 
år.  Hjertelig  til  lykke! 

Hjørring:  Den  28.  januar  fylder  broder  Ludvig  Frandsen  Beck  60 
år.  Hjertelig  til  lykke! 

Hilsen  fra  U.S.A.: 

Familien  Alfred  Sørensen,  tidligere  Randers,  sender  fra  deres  hjem 
i  Salt  Lake  City,  Utah,  de  hjerteligste  nytårshilsener  til  alle  missionæ- 
rer, søskende  og  venner  i  Danmark. 

Bryllupper: 

Silkeborg:  Den  1.  oktober  viedes  søster  Lilly  Brink  til  Jens  Moes- 
lund  Christensen.  »Stjernen«  ønsker  hjertelig  til  lykke! 

Odense:  Den  29.  november  viedes  søster  Gurli  Elisa  Gjennerskov 
Jensen  til  broder  Svend  Erik  Gade  Kristensen.  »Stjernen«  ønsker 
hjertelig  til  lykke! 


Fra  missionsmarken 


Skive:  Lørdag  aften  den  5.  november  blev  der  i  Skive  gren  afholdt 
en  dejlig  og  vellykket  høstfest.  Til  vor  store  glæde  var  vor  lille  sal 
fyldt  til  bristepunktet,  da  klokken  var  7,  idet  ialt  45,  deriblandt  med- 
lemmer fra  Nykøbing  M.  og  Viborg  samt  missionærerne  derfra,  havde 
efterkommet  vor  indbydelse.  Ole  Rasmussen  og  søster  Jensen  Dam- 
gaard havde  påtaget  sig  arrangementet  og  ledelsen.  Efter  at  grensfor- 
standeren,  broder  Alfred  Jensen,  havde  budt  velkommen,  sang  man 
»Marken  er  mejet«,  og  der  blev  indledt  med  bøn.  Søster  Damgaard 
læste  en  prolog  og  havde  så  alle  sine  dygtige  agerende  i  ilden,  skifte- 

vis  i  morsomme  sketches,  musiknumre,  oplæsning  på  jysk,  sangsket- 
ches,  imissionærkor  med  guitar-ledsagelse,  skipperhistorier,  viser, 
loppecirkus,  solosang  og  pantomime.  Ind  imellem  var  der  konkur- 
rencer med  præmier  for  både  børn  og  voksne.  Broder  Aage  Dahl 
spillede  på  orglet  for  os.  Efter  en  slutningssang  af  alle  de  optrædende 
fulgte  den  kulinariske  afdeling  i  form  af  »hot  dogs«  m.  m.  Derefter 
fremviste  ældste  Holger  Tychsen  skønne  farvefilm  fra  sin  Europa- 
rejse. Efter  at  søster  Damgaard  havde  takket  alle  på  begge  sider  af 
rampen,  sluttede  vi  med  »Nu  falmer  skoven«  og  taksigelse,  og  der- 
efter gik  vi  hver  til  sit  —  et  hyggeligt  samvær  rigere.  J.  D. 


Esbjerg:  Fredag  den  28.  oktober  1955  afholdt  Esbjerg  grens  sang- 
kor en  »sangkorfest«,  hvori  deltog  alle  sangkorets  medlemmer,  ialt  25. 

Vi  mødtes  i  kirkebygningen  kl.  19,30,  hvor  vi  fik  serveret  okse- 
kødsuppe, oksesteg  og  dessert,  og  det  var  noget,   der  smagte!  Under 


spisningen  blev  der  overrakt  vor  dirigent,  distriktspræsident  Gerald 
Jensen,  en  taktstok  fra  sangkoret,  og  vor  pianistinde,  fru  Sørensen, 
fik  blomster.  Fru  Agnete  Pedersen  havde  lavet  en  sang  til  missionæ- 
rerne, som  alle  vi  danskere  skulle  synge;  det  var  en  meget  smuk  sang, 
som  missionærerne  var  vældig  begejstrede  for. 

Vi  gik  derefter  op  i  G.U.F.-salen;  vi  havde  hver  fået  den  opgave 
at  deltage  i  underholdningen  med  en  eller  anden  ting,  og  vi  havde  det 
også  morsomt;  der  var  sange,  både  soloer,  duetter  og  kvintetter,  og 
der  var  klaversolo,  sketches,  historier  og  mange  forskellige  lege,  som 
vi  alle  kunne  være  med  til,  og  til  sidst  lo  vi,  så  tårerne  trillede  ned 
ad  kinderne  på  os.  Det  var  en  virkelig  god  aften,  som  vi  alle  ønsker 
at  få  flere  af. 

Der  blev  valgt  en  præsidentinde,  nemlig  søster  Rita  Classen. 

Jeg  vil  gerne  personligt  takke  alle,  som  var  med,  for  alt,  hvad  de 
gjorde,  for  at  vi  kunne  få  en  god  aften,  hvad  vi  jo  også  fik.  Og  mange 
tak  til  de  søstre,  som  var  med  til  at  tilberede  maden,  og  en  særlig  tak 
til  søster  Erna  Petersen,  som  havde  arrangeret  hele  aftenen. 

Det  var  en  aften,  vi  alle  sent  vil  glemme.  C.  N. 


København:  Efter  Kirkens  orden  var  aftenmødet  den  første  søn- 
dag i  november  overladt  til  Kvindelig  hjælpeforening,  og  overalt  i 
missionen  blev  der  afholdt  nogle  storartede  møder,  som  var  en  god 
propaganda  for  Kvindelig  hjælpeforening  og  dens  arbejde.  General- 
bestyrelsen i  Salt  Lake  City,  Utah,  havde  udarbejdet  og  udsendt  pro- 
grammet, hvis  emne  var  »Vejen  til  fred«. 

Fra  København  har  vi  modtaget  følgende  referat: 

Kvindelig  hjælpeforenings  møde  søndag  aften  den  6.  november  1955 
begyndte  kl.  19  med  sangen  »Mester,  se  uvejret  truer«  og  bøn  ved 
søster  Nielsine  Kirsted.  Præsidentinden,  søster  Anna  Andersen,  bød 
velkommen,  hvorefter  sekretæren,  søster  Inger  Larsen,  opretholdt 
Kvindelig  hjælpeforenings  autoriteter  og  funktionærer.  Søster  Anna 
Andersen  talte  om  Kvindelig  hjælpeforening  og  gav  en  oversigt  over 
det  i  årets  løb  udførte  arbejde,  og  Kvindelig  hjælpeforenings  sangkor 
under  ledelse  af  søster  Valborg  Jørgensen  sang  »O,  Gud,  vor  hjælp  i 
svundne  tid«.  Derefter  talte  søster  Annie  Ringheim  over  emnet  »Fred 
i  hjemmet«,  og  koret  sang  »Herre,  skænk  os  nu  din  fred«.  Vi  hørte 
så  en  tale  af  søster  Solveig  Als  over  emnet  »Fred  i  verden«,  hvorefter 
grensforstanderen,  broder  Gustav  Olsen,  talte  om  arbejdet  i  Kvinde- 
lig hjælpeforening.  Søster  Valborg  Jørgensen  læste  et  skriftsted  (Johs. 
14:27),  og  til  slut  sang  koret  Kvindelig  hjælpeforenings  sang:  »Gud 
gav  til  blomster  rigest  skønhed«,  og  søster  Rigmor  Larsen  sluttede 
med  bøn.   Tilstede  161.  /.  L. 

Aalborg:  Onsdag  den  9.  november  1955  afholdt  G.U.F.  i  Aalborg  i 
Samarbejde  med  G.F.L.  Rejsebureau  en  pragtfuld  filmsaften. 

Præsidenten  for  G.U.F.,  broder  Henry  Haupt,  bod  velkommen,  hvor- 
efter man  sang  »Zions  ungdom«.  Efter  bøn  ved  ældste  Fred  L.  Greger- 
sen blev  tiden  overgivet  til  attachéen,  hr.  Korsbcrg,  fra  den  canadiske 
legation,  som  gav  en  indledning  til  filmene.  Den  forste  film  omhand- 
lede canadisk  kultur,  opvækst  og  kunst  og  forte  os  på  en  rejse  fra  det 
østlige  til  det  vestlige  Canada,  og  man  fik  et  virkeligt  indtryk  af  den 
canadiske  befolkning  og  kultur. 

Den  anden  film  omhandlede  cowboyernes  festuge  i  en  lille  prærieby 
i  Midt-Canada  med  storslåede  optrin  af  hestetæmning,  indianeroptrin 
og  forskellige  optrin  og  lege,  som  vakte  stor  munterhed. 

Aftenen  sluttede  med  sangen  »Fred  hviler  over  land  og  by«  os  bøn 
ved  søster  Grete  Haupt.  Det  var  en  dejlig  aften,  vi  havde  haft  i  hin- 
andens selskab,  og  vi  havde  den  glæde  at  se  mange  af  vore  under- 
søgere hos  os.  Tilstede  182.  H.  H. 


Esbjerg  distrikt:  Lørdag  den  12.  november  afholdt  Esbjerg  grens 
sangkor  koncert  for  søskende  og  venner  i  Kolding.  Efter  at  ældste 
Tormod  Andersen  havde  budt  koret  velkommen  til  Kolding  og  vel- 
kommen til  alle  de  fremmødte,  opførte  Kolding  søndagsskole  en  lille 
vellykket  sketch,  »Prinsessen  på  ærten«  i  moderniseret  udgave,  hvor- 
efter tiden  blev  overgivet  til  sangkoret  under  ledelse  af  dirigenten, 
ældste  Gerald  Jensen. 

Koret  sang  en  del  numre,  og  til  afveksling  blev  der  spillet  violin- 
duet og  klaversolo  og  sunget  kvartet  af  missionærerne  samt  blandet 
kvartet. 

Efter  en  tak  til  koret  for  den  vellykkede  koncert  blev  der  serveret 
forfriskninger,  og  så  vendte  koret  tilbage  til  Esbjerg,  en  oplevelse 
rigere. 

Kolding  gren  har  bedt  »Stjernen«  bringe  en  hjertelig  tak  til  Esbjerg 
grens  sangkor  for  den  dejlige  koncert  og  til  alle  de  tilrejsende  for  de- 
res tilstedeværelse.  A.  S.  og  J.  J. 


Vejle:  Fredag  den  25.  november  afholdt  Vejle  G.U.F.  en  efterårs- 
fest,  hvortil  alle  søskende  og  venner  var  indbudt. 

Efter  indledningssangen  »Vi  glædes  og  frydes«  og  bøn  ved  søster 
Nathalie  Hansen  bød  1.  rådgiver,  ældste  Milo  Bowen,  velkommen,  og 
derefter  gik  vi  over  til  underholdningen,  som  bl.  a.  bestod  af  mund- 
harpemusik af  missionærerne,  en  duet  ved  Benthe  Molbeck  og  Kirsten 
Olsen  og  oplæsning  ved  broder  Carl  Hansen,  og  til  slut  hørte  vi  nogle 
grammofonplader,  som  var  optaget  ved  stævnet  i  Esbjerg. 

Efter  underholdningen  legede  vi  forskellige  lege,  og  til  sidst  sang  vi 
»Gør  hvad  er  ret«,  og  ældste  Keith  Mortensen  sluttede  med  bøn. 

Derefter  serverede  søster  Mildred  Sørensen  kage  og  orangeade  for 
os.  Vi  var  22  tilstede,  og  vi  var  alle  enige  om,  at  vi  havde  haft  en  dejlig 
aften.  K.  N. 

Aarhus:  Den  17.  november  havde  vi  haft  Primary  i  Højbjerg  et 
halvt  år.  Vi  begyndte  i  en  privat  lejlighed,  men  da  børnenes  antal  sta- 
dig voksede,  måtte  vi  snart  se  os  om  efter  et  større  lokale.  Det  lykke- 
des os  at  få  et  lokale,  hvor  der  er  plads  til  ca.  60  børn,  og  som  er  godt 
indrettet  til  formålet. 

Der  er  vist  os  megen  imødekommenhed  i  vort  arbejde,  bl.  a.  kan  vi 
nævne,  at  den  dame,  som  leder  Indre  Missions  søndagsskole  i  samme 
lokale  og  har  sit  orgel  stående  der,  på  vor  forespørgsel,  om  vi  måtte 
benytte  orglet,  svarede,  at  det  skulle  være  hende  en  stor  glæde,  hvis 
vi  kunne  have  gavn  af  det.  Med  hensyn  til  lejemålet  af  lokalet  har  vi 
også  mødt  megen  venlighed,  bl.  a.  har  vi  fået  lov  til  at  benytte  ser- 
vicet i  køkkenet  vederlagsfrit  til  vore  fester  som  en  slags  påskønnelse, 
fordi  vi  altid  har  efterladt  lokalet  ryddeligt  og  pænt. 

Der  er  selvfølgelig  også  nogle,  som  har  forsøgt  at  skade  os  i  vort 
arbejde  med  Primary,  men  det  har  vist  sig  at  være  til  gavn  for  os  i 
stedet  for,  idet  det  blot  har  virket  som  propaganda  for  sagen.  Herren 
har  velsignet  vort  arbejde  således  her  i  Højbjerg,  at  vi  i  dag  har  38 
indskrevne  børn.  I  november  har  det  gennemsnitlige  antal  af  tilstede- 
værende børn  været  31  pr.  uge,  og  det  er  med  tak  til  Herren,  at  vi 
ser  det  første  halve  år  bag  os. 

Jeg  tror,  at  hvor  der  er  en  sidste  dages  hellig  familie,  kan  der  også 
være  en  Primary,  og  måtte  der  i  det  nye  år  blive  oprettet  endnu  rcian- 
ge  Primaryorganisationer  her  i  Danmark;  det  er  jo  Guds  vilje,  at 
evangeliet  skal  forkyndes  på  alle  måder  og  ved  enhver  lejlighed,  og 
derfor  kan  vi  også  forvente  hans  velsignelse  i  dette  arbejde. 

Nanna  Pedersen,  Præsiden  tinde  for  Højbjerg  Primary. 

Thanksgiving  day 

Thanksgiving  Day,  som  er  den  sidste  torsdag  i  november,  fejres 
hvert  år  som  en  af  de  største  helligdage  af  alle  amerikanere  over  hele 
verden.  Også  missionærerne  i  den  danske  mission  fejrede  dagen,  og 
vi  bringer  hermed  et  par  billeder  fra  den  fest,  som  missionærerne  i 


Fra  Thanksgiving  Day. 

København  og  Amager  gren  holdt  i  den  nye  kirkebygning  på  Amager. 
Det  ene  billede  viser  missionærerne  ved  det  festligt  smykkede  bord, 
hvor  de  fik  serveret  kyllinger  med  mange  slags  grønsager  samt  ægte 
amerikansk  pie.  Det  andet  billede  viser  søstre  fra  Kvindelig  hjælpe- 
forening i  Amager  gren,  som  havde  tilberedt  og  serverede  maden. 


Fra  Thanksgiving  Day. 

Horsens:  Lørdag  den  26.  november  holdt  Kvindelig  hjælpeforening 
i  Horsens  gren  sin  årlige  bazar  i  lokalerne  i  Smedegade.  Præsident- 
inden,  søster  Kristine  Clausen,  bød  velkommen,  og  der  åbnedes  med 
sangen  »Vi  glædes  og  frydes«  og  bøn  ved  grensforstanderen,  broder 
Kristian  Pedersen.  Derefter  blev  tiden  overgivet  til  Aarhus  grens 
sangkor,  som  glædede  os  med  sit  besøg  og  overtog  den  første  del  af 
programmet  med  forskellige  vel  udførte  sangnumre.  Så  tog  vore  egne 
lokale  kræfter  fat  med  hr.  Jørgen  Leed  som  konferencier.  Denne  del 
af  programmet  vekslede  med  morsomme  sketches,  sang  og  musik.  Efter 
en  sang  af  forsamlingen  og  bøn  ved  broder  Ejnar  Due  Jensen,  blev 
boderne  åbnet  for  salg,  og  der  var  rivende  afsætning  både  på  spiselige 
ting  og  ved  forlystelserne.  Der  blev  holdt  auktion  over  særlige  hånd- 
arbejder, og  der  blev  omtrent  udsolgt.  Vi  var  meget  glade  for  resul- 
tatet og  taknemmelige  mod  enhver,  som  havde  støttet  bazaren.  Vi 
blev  glædelig  overrasket  over  missionspræsidentparrets  besøg  og  iøv- 
rigt  over  alle  de  mange  tilrejsende.  Salen  var  fyldt  til  trængsel,  ca. 
80  tilstede.  /.  P. 

København:  Tirsdag  den  6.  december  havde  Kvindelig  hjælpefor- 
ening i  København  sin  årlige  julemiddag  for  grenens  medlemmer  over 
60  år.  Kl.  18  samledes  48  søskende  ved  det  smukt  pyntede  bord,  hvor 
de  blev  budt  velkommen  af  præsidentinden,  søster  Anna  Andersen. 
Maden  blev  velsignet  af  missionspræsident  Junius  M.  Sorensen.  Det 
var  en  rigtig  julemiddag  med  flæskesteg,  rødkål  og  brunede  kartofler 
og  chokoladebudding  med  masser  af  mandler,  der  hver  blev  honoreret 
med  en  mandelgave!  Da  vi  alle  var  mætte,  læste  søster  Mary  G.  So- 
rensen  jule-evangeliet,  og  Kvindelig  hjælpeforenings  sangkor,  for  sid- 
ste gang  under  ledelse  af  søster  Valborg  Jørgensen,  der  nu  tilhører 
Amager  gren,  sluttede  denne  del  af  festen  med  »Glade  jul«. 

Kl.  19,30  var  der  julefest  for  alle  grenens  medlemmer,  og  en  hel  del 
søskende,  der  var  under  de  60  år,  mødte  op.  Juletræet  blev  tændt,  og 
til  tonerne  af  de  kendte,  gamle  julesange  gik  vi  alle  rundt  om  træet. 
Derefter  var  der  underholdning,  bestående  af  en  missionærkvartet, 
sang  af  Kvindelig  hjælpeforenings  sangkor,  en  julekomedie,  spillet  af 
seks  unge  piger,  en  solosang,  »Der  er  noget  i  luften«,  ved  søster  Val- 
borg Jørgensen,  og  en  oplæsning,  en  fortælling  af  Selma  Lagerlof,  ved 
søster  Anna  Kragh.  Det  var  en  dejlig  aften!  M.  K. 


Bemærk!  De  fotografier,  der  indsendes  til  optagelse  i  »Stjer- 
nen«, bedes  altid  på  bagsiden  være  forsynet  med  den  pågælden- 
de grens  navn  samt  andre  oplysninger,  f.  eks.  organisationens 
navn  og  dato.  Vi  modtager  så  mange  billeder,  at  der  let  vil 
kunne  ske  forvekslinger,  hvis  de  ikke,  når  vi  modtager  dem,  er 
forsynet  med  de  nødvendige  oplysninger. 

Aalborg:  Da  ældste  Frederik  L.  Gregersen,  som  var  grensforstander 
i  Aalborg,  er  blevet  afløst  fra  sin  mission  og  skal  rejse  hjem,  er  Aal- 
borg gren  blevet  omorganiseret,  og  følgende  er  blevet  indsat  i  grens- 
forstanderskabet:  Sardus  Sørensen,  grensforstander,  Anton  Falden,  1. 
rådgiver,  Frode  Madsen,  2.  rådgiver,  og  Eli  Hansen,  grenssekretær. 

Vi  beder,  at  Herren  vil  velsigne  disse  brødre  i  deres  ansvarsfulde 
kald. 


Velsignelser: 

Aarhus:  16.  oktober:  Laurits  Møller  Byrgesen  og  Gerda  Graven- 
gård  Byrgesens  søn,  Anker  Gravengård  Byrgesen,  velsignet  af  Arthur 
Haun. 


Ordinationer: 

Aalborg:  21.  november:  Frode  Othenius  Madsen  ordineret  til  æld- 
ste af  ældste  Frederik  L.  Gregersen. 

Aarhus:  11.  september:  Leonhardt  Tang  Ancher  ordineret  til  dia- 
kon af  ældste  N.  Henry  Larsen. 

Verner  Palle  Sørensen  ordineret  til  diakon  af  Laurits  Larsen. 

23.  oktober:  Børge  Gottlieb  Møller  ordineret  til  præst  af  ældste  N. 
Henry  Larsen. 

30.  oktober :  Erik  Hoffmann  Pedersen  ordineret  til  diakon  af  Laurits 
Larsen. 

Sidenius  Begnar  Thomassen  Neergård  ordineret  til  ældste  af  ældste 
N.  Henry  Larsen. 

6.  november:  Niels  Sørensen  ordineret  til  lærer  af  Laurits  Larsen. 
Martin  Peter  Sørensen  ordineret  til  lærer  af  ældste  N.  Henry  Larsen. 

Herning:  6.  november:  Walther  Henrich  Buhe  Overgård  ordineret 
til  diakon  af  ældste  Kai  Lykkegaard  Nielsen. 

Randers:  13.  november:  Ejgil  Bryldt  ordineret  til  diakon  af  Alex 
Nielsen. 


Dødsfald: 

Frederikshavn:  Den  14.  november  døde  broder  Jens  Christian  Sø- 
rensen, 82  år  gammel.  Æret  være  broder  Sørensens  minde! 

Amager?  Den  1.  december  døde  broder  Carl  Helgo  Jensen,  næsten 
82  år  gammel.  Søndag  den  4.  december  afholdtes  en  sørgehøjtidelighed 
i  Amager  grens  kirkebygning,  og  mandag  den  5.  december  blev  båren 
ført  til  Banders  for  at  blive  jordet  der.  Æret  være  broder  Jensens 
minde! 

DÅB 


KØBENHAVN: 

6.    november: 

Egon  Otto  Auerbach,  døbt  af 
ældste  Grant  R.  Ipsen,  håndspå- 
læggelse af  ældste  A.  Gary  An- 
derson. 

Bent  Ove  Qvist,  døbt  af  Flem- 
ming Hall,  håndspålæggelse  af 
samme. 

AALBORG: 

2  9.  november: 

Ludvig  Peter  Christensen,  døbt 
af  ældste  Frederik  L.  Gregersen, 
håndspålæggelse  af  samme. 

Walther  Albert  Nielsen,  døbt  af 
ældste  Frederik  L.  Gregersen, 
håndspålæggelse  af  samme. 

Karen  Inga  Nielsen,  døbt  af 
ældste  Frederik  L.  Gregersen, 
håndspålæggelse  af  ældste  Enoch 
Henriksen. 

Dorte  Anni  Nielsen,  døbt  af 
ældste  Frederik  L.  Gregersen, 
håndspålæggelse  af  Anton  Fal- 
den. 

Morten  Pedersen,  døbt  af  æld- 
ste Frederik  L.  Gregersen,  hånds- 
pålæggelse   af   samme. 

Gerda  Kristine  Kristensen  Pe- 
dersen, døbt  af  ældste  Frederik  L. 
Gregersen,  håndspålæggelse  af 
Sardus   Sørensen. 

Finn  Bloch  Pedersen,  døbt  af 
ældste  Frederik  L.  Gregersen, 
håndspålæggelse  af  ældste  David 
Hansen. 

Birgith  Erngård  Sørensen,  døbt 
af  ældste  Frederik  L.  Gregersen, 
håndspålæggelse  af  ældste  H. 
Wayne  Schow. 

Ruth    Erngård    Sørensen,    døbt 


af  ældste  Frederik  L.  Gregersen, 
håndspålæggelse  af  ældste  Ge- 
rald Hacker. 

2.    december: 

Svend    Erik   Holstein   Johansen, 

døbt  af  ældste  Frederik  L.  Gre- 
gersen, håndspålæggelse  af  sam- 
me. 

Ruth  Thamar  Madsen  Johansen, 
døbt  af  Frode  O.  Madsen,  hånds- 
pålæggelse af  Sardus  Sørensen. 

Tove  Andreassen,  døbt  af  Char- 
les Larsen,  håndspålæggelse  af 
Anton  Falden. 

RANDERS: 

2  0.  november: 

Andrea  Jørgine  Rasmine  Kri- 
stoffersen Hansen,  døbt  af  ældste 
Juan  S.  Hansen,  håndspålæggelse 
af  ældste  Dale  Hammond. 

AARHUS: 

2  7.   november: 

Niels  Hansen,  døbt  af  ældste 
Galen  D.  Tirrell,  håndspålæggelse 
af  ældste  Don  C.  Barg. 

Anne  Sofie  Rasmussen  Hansen, 
døbt  af  ældste  N.  Henry  Larsen, 
håndspålæggelse  af  samme. 

Gunde  Caroline  Cecilie  Christi- 
ansen, døbt  af  ældste  N.  Henry 
Larsen,  håndspålæggelse  af  sam- 
me. 

Klara  Hansine  Ditlevsen  Niel- 
sen, døbt  af  ældste  Juel  Greger- 
sen, håndspålæggelse  af  samme. 

Inga  Henny  Nielsen,  døbt  af 
ældste  Juel  Gregersen,  håndspå- 
læggelse af  samme. 


Vi  ønsker  de  nye  søskende  hjertelig  til  lykke  og  velkommen  i  Kirken! 

Emigrationer: 

Silkeborg:  Den  30.  november  er  Knud  Rasmussen,  Sonja  Johanna 
Jarmark  Jensen  Rasmussen  og  Jytte  Jarrnark  Rasmussen  emigreret 
til  Salt  Lake  City,  Utah. 

Missionærforflyttelser: 

7.  november:  Waync  H.  Hansen  fra  Odense  til  Esbjerg. 

Gerald  Clifton  Henricksen  fra  Esbjerg  til  Odense. 

Juel  Dean  Gregersen  fra  Aarhus  til  Randers. 

Rrenton  A.  Pack  fra  Randers  til  Aarhus. 
10.  november:  David  Joseph  Johnsson  fra  Kobenhavn  til  Fredericia. 

Royle  Johnson  fra  Fredericia  til  København. 
26.  november:  Robert  A.  Rryson  fra  Helsingør  til  København. 

Howard  D.  Christensen  fra  Helsingør  til  København. 
1.  december:  Lee  K.  Christensen  fra  Esbjerg  til  Kolding. 

Charles  Rroberg  fra  Esbjerg  til  Kolding. 

Wilbur  Neil  Jensen  fra  Herning  til  København. 

Vaughn  Rasmussen  fra  København  til  Herning. 

Missionærankomster: 

Med  »Kungsholm«  fra  New  York  over  Goteborg  er  den  18.  novem- 
vember  1955  følgende  missionær  ankommet  til  den   danske  mission: 

Karl  Perry  Woolsey  jr.  fra  Salt  Lake  City,  Utah,  beskikket  til  at  ar- 
bejde i   København. 

Med  juleskibet  »Kungsholm«  fra  New  York  til  København  er  den  13. 
december  1955  følgende  missionærer  ankommet  til  den  danske  mis- 
sion: 

Arlo  Jørgensen  fra  Rigby,  Idaho,  beskikket  til  at  arbejde  i  Svendborg. 

Allen  R.  King  fra  Rupert,  Idaho,  beskikket  til  at  arbejde  i  Aarhus. 

Yi  byder  de  nye  missionærer  hjertelig  velkommen  til  den  danske 
mission. 


Karl  P.   Woolsey. 

Arlo  Jørgensen. 


Allen  R.  King. 


